title: Id-Direttiva 98/4/KE tal-Parlament Ewropew U Tal-Kunsill tas-16 ta’ Frar 1998 li temenda d-Direttiva 93/38/KEE li tikkoordina l-proċeduri ta’ akkwist ta’ l-entitajiet li joperaw fis-setturi ta’ l-ilma, l-enerġija, it-trasport u t-telekomunikazzjoni

text:
Avis juridique important

|

31998L0004

Official Journal L 101 , 01/04/1998 P. 0001 - 0016

ID-DIRETTIVA 98/4/KE TAL-PARLAMENT EWROPEW U TAL-KUNSILLtas-16 ta' Frar 1998li temenda d-Direttiva 93/38/KEE li tikkoordina l-proċeduri ta' akkwist ta' l-entitajiet li joperaw fis-setturi ta' l-ilma, l-enerġija, it-trasport u t-telekomunikazzjoniIL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u partikolarment l-Artikoli 57(2), 66 u 100a tiegħu,Wara li kkunsidraw il-proposta mill-Kummissjoni (1),Wara li kkunsidraw l-opinjoni tal-Kumitat Ekonomiku u Soċjali (2),Filwaqt li jaġixxu b'mod konformi mal-proċedura preskritta fl-Artikolu 189b tat-Trattat (3), fid-dawl tat-test konġunt approvat mill-Kumitat tal-Konċiljazzjoni fis-26 ta' Novembru 1997,(1) Billi l-Kunsill, bid-Deċiżjoni 94/800/KE tat-22 ta' Diċembru 1994 li tirrigwarda l-konklużjoni f'isem il-Komunità Ewropea, fir-rigward ta' materji fil-kompetenza tiegħu, tal-ftehimijiet milħuqa fin-negozjati multilaterali tad-Dikjarazzjoni ta' l-Urugwaj (1986-94) (4), approva f'isem il-Komunità, inter alia, il-Ftehim dwar Akkwist mill-Gvern, hawnhekk iżjed 'il quddiem imsejjaħ "il-Ftehim", li l-għan tiegħu huwa li jibni qafas ta' drittijiet u obbligi bilanċjati fir-rigward ta' akkwist mill-gvern bil-ħsieb li jikseb il-liberalizzazzjoni u l-espansjoni tal-kummerċ dinji; billi l-Ftehim ma għandu l-ebda effett dirett;(2) Billi d-Direttiva 93/38/KEE (5) ikkoordinat il-proċeduri nazzjonali li għandhom x'jaqsmu mal-proċeduri ta' akkwist ta' l-entitajiet li joperaw fis-setturi ta' l-ilma, l-enerġija, it-trasport u t-telekomunikazzjoni, sabiex idaħħlu kondizzjonijiet ugwali ta' komptetizzjoni għal dawn il-kuntratti fl-Istati Membri kollha;(3) Billi l-entitajiet kontraenti koperti mill-Ftehim li jikkonformaw mad-Direttiva 93/38/KEE, kif emendata b'din id-Direttiva, u li japplikaw l-istess dispożizzjonijiet fir-rigward tal-kuntratturi, il-fornituri u dawk li jipprovdu servizzi f'pajjiżi terzi firmatarji tal-Ftehim huma għalhekk f'konformità mal-Ftehim;(4) Billi, minħabba d-drittijiet u l-impennji li jiddevolvu fuq il-Komunità b'riżultat ta' l-aċċettazzjoni tal-Ftehim, l-arranġamenti li jridu jiġu applikati fir-rigward ta' min jitfa' l-offerti u għall-prodotti mill-pajjiżi terzi firmatarji huma dawk definiti mil-Ftehim, li l-iskop tiegħu ma jinkludix kuntratti mogħtija mill-entitajiet kontraenti li jwettqu l-attivitajiet li għalihom issir referenza fl-Artikolu 2(1)(b) tad-Direttiva 93/38/KEE, il-kuntratti mogħtija mill-entitajiet kontraenti li jwettqu l-attivitajiet li għalihom issir referenza fl-Annessi III, IV, V, VI u X ta' din id-Direttiva, il-kuntratti ta' servizzi elenkati fil-lista fl-Anness XVI B tagħha, il-kuntratti ta' servizzi ta' Riċerka u Żvilupp (R ... Ż) imsemmija fil-Kategorija 8 ta' l-Anness XVI A tagħha, il-kuntratti tas-servizzi tat-telekomunikazzjoni msemmija fil-Kategorija 5 ta' l-Anness XVI A tagħha, li n-numri tal-Klassifika Komuni tal-Prodotti (KKP) tagħha huma 7524, 7525 u 7526 u l-kuntratti tas-servizzi finanzjarji msemmija fil-Kategorija 6 ta' l-Anness XVI A tagħha, fejn għandhom x'jaqsmu l-ħruġ, il-bejgħ, ix-xiri jew it-trasferiment tal-garanziji jew ta' strumenti finanzjarji oħra, u s-servizzi tal-banek ċentrali;(5) Billi ċerti dispożizzjonijiet tal-Ftehim idaħħlu kondizzjonijiet iktar favorevoli għal min jitfa' l-offerti minn dawk preskritti fid-Direttiva 93/38/KEE;(6) Billi meta l-kuntratti jiġu mogħtija mill-entitajiet kontraenti fis-sens tal-Ftehim, l-opportunitajiet ta' aċċess għal kuntratti tas-servizz pubbliku, il-provvista pubblika u x-xogħlijiet pubbliċi disponsibbli taħt it-Trattat għal impriżi u prodotti mill-Istati Membri jridu jkunu mill-inqas favorevoli daqs il-kondizzjonijiet ta' aċċess għall-kuntratti pubbliċi ġewwa l-Komunita mogħtija skond l-arranġamenti li jinsabu fil-Ftehim lil impriżi u prodotti minn pajjiżi terzi li huma firmatarji tal-Ftehim;(7) Billi huwa għalhekk meħtieġ li d-dispożizzjonijiet tad-Direttiva 93/38/KEE jiġu addattati u ssupplimentati;(8) Billi l-ħtieġa li jiġi żgurat ftuħ reali tas-suq u ta' bilanċ ġust fl-applikazzjoni tar-regoli ta' akkwist f'dawn is-setturi tkompli teħtieġ illi l-entitajiet li jridu jkunu koperti jridu jiġu identifikati fuq bażi oħra għajr b'referenza għall-istatus legali tagħhom;(9) Billi l-emendi magħmula għad-Direttiva 93/38/KEE m'għandhomx jippreġudikaw it-trattament ugwali ta' l-entitajiet kontraenti li joperaw fis-settur pubbliku u fis-settur privat;(10) Billi, filwaqt li jinżamm l-Artikolu 222 tat-Trattat, irid jiġi żgurat illi r-regoli fl-Istati Membri li jirregolaw is-sistema tal-pussess tal-proprjetà ma jridux jiġu preġudikati;(11) Billi l-applikazzjoni tad-Direttiva 93/38/KEE trid tiġi simplifikata u jrid jinżamm kemm jista' jkun il-bilanċ li nkiseb fil-leġislazzjoni Komunitarja preżenti fil-qasam ta' l-akkwist pubbliku f'dawn is-setturi;(12) Billi huwa għalhekk meħtieġ li tiġi estiża l-applikabbilità ta' xi wħud mill-addattamenti tad-Direttiva 93/38/KEE għall-entitajiet kontraenti kollha u għas-setturi koperti minn din id-Direttiva;(13) Billi l-entitajiet kontraenti jistgħu ifittxu jew jaċċettaw pariri li jistgħu jintużaw fit-tħejjija ta' l-ispeċifikazzjonijiet għal ksib speċifiku, sakemm dawn il-pariri ma' jkollhomx l-effett li jipprekludu l-kompetizzjoni;(14) Billi l-Kummissjoni għandha tagħmel disponibbli għall-impriżi ż-żgħar u ta' daqs medju l-materjali ta' taħriġ u ta' informazzjoni li huma jeħtieġu sabiex ikunu jistgħu jipparteċipaw bis-sħiħ fis-suq mibdul ta' akkwist;(15) Billi l-ftuħ ta' kuntratti fis-setturi koperti minn din id-Direttiva jista' jkollu effetti negattivi fuq l-ekonomiji tar-Repubblika Ellenika u tar-Repubblika Portugiża, li jkollhom isofru strapazz konsiderevoli; billi huwa xieraq li dawn l-Istati Membri jingħataw perjodu addizzjonali ta' żmien sabiex jimplimentaw din id-Direttiva,ADOTTAW DIN ID-DIRETTIVA:L-Artikolu 1Mingħajr preġudizzju għad-drittijiet u l-impennji internazzjonali li jiddevolvu fuq il-Komunità b'riżultat ta' l-aċċettazzjoni tal-Ftehim, li jiddefinixxi l-arranġamenti li jridu jiġu applikati fil-konfront ta' min jitfa' l-offerti u għall-prodotti minn pajjiżi terzi li huma firmatarji tal-Ftehim, li l-iskop presenti tagħhom ma jinkludix il-kuntratti mogħtija mill-entitajiet kontraenti li għalihom issir referenza fl-Artikolu 2(1)(b) tad-Direttiva 93/38/KEE, il-kuntratti mogħtija mill-entitajiet kontraenti li jwettqu l-attivitajiet li għalihom issir referenza fl-Annessi III, IV, V, VI u X ta' din id-Direttiva, il-kuntratti tas-servizzi elenkati fil-lista fl-Anness XVI B tagħha, il-kuntratti ta' servizzi ta' Riċerka u Żvilupp (R ... Ż) imsemmija fil-Kategorija 8 ta' l-Anness XVI A tagħha, il-kuntratti ta' servizzi tat-telekomunikazzjoni msemmija fil-Kategorija 5 ta' l-Anness XVI A tagħha, li n-numri tagħhom tal-Klassifika Komuni tal-Prodotti (KKP) huma 7524, 7525 u 7526 u l-kuntratti ta' servizzi finanzjarji msemmija fil-Kategorija 6 ta' l-Anness XVI A tagħha, fejn għandhom x'jaqsmu l-ħruġ, il-bejgħ, ix-xiri jew it-trasferiment tal-garanziji jew ta' strumenti finanzjarji oħra, u s-servizzi tal-banek ċentrali, id-Direttiva 93/38/KEE hija hawnhekk emendata kif ġej:1. fl-Artikolu 14(a) il-paragrafu 1 għandu jiġi sostitwit b'dan li ġej:"1. Din id-Direttiva għandha tapplika għal:(a) il-kuntratti mogħtija minn entitajiet kontraenti li jwettqu l-attivitajiet li għalihom issir referenza fl-Anness X (1), sakemm il-valur stmat, nett mit-taxxa fuq il-valur miżjud (VAT), ma jkunx inqas minn:(i) 600 000 ECU fil-każ ta' kuntratti ta' provvista u ta' servizzi;(ii) 5 000 000 ECU fil-każ ta' kuntratti ta' xogħol;(b) kuntratti mogħtija minn entitajiet kontraenti li jwettqu l-attivitajiet li għalihom issir referenza fl-Annessi I, II, VII, VIII u IX (2), sakemm il-valur stmat, nett mill-VAT, ma jkunx inqas minn:(i) l-ewkivalenti ta' 400 000 ECU fi drittijiet speċjali ta' ġbid (DSĠ) għall-kuntratti ta' provvista għall-kuntratti ta' servizzi elenkati fil-lista fl-Anness XVI A, għajr għas-servizzi ta' Riċerka u Żvilupp (R ... Ż) imsemmija fil-Kategorija 8 u l-Kategorija 5 tas-servizzi tat-telekomunikazzjoni, li n-numri tar-referenza tal-KKP tagħhom huma 7524, 7525 u 7526;(ii) 400 000 ECU fil-każ ta' kuntratti oħra ta' servizzi għajr dawk imsemmija fil-(1);(iii) l-ewkivalenti f'ECU ta' 5 000 000 DSĠ fil-każ ta' kuntratti tax-xogħol;(ċ) kuntratti mogħtija minn entitajiet kontraenti li jwettqu l-attivitajiet li għalihom issir referenza fl-Annessi III, IV, V u VI (3), sakemm il-valur stmat, nett mill-VAT, ma jkunx inqas minn:(i) 400 000 ECU fil-każ ta' kuntratti ta' provvista u ta' servizzi;(ii) 5 000 000 ECU fil-każ ta' kuntratti ta' xogħol;(1) L-ANNESS X : l-entitajiet kontraenti fis-settur tat-telekomunikazzjoni.(2) L-ANNESS I: entitajiet fis-setturi li jkopru l-produzzjoni, it-trasport jew id-distribuzzjoni ta' l-ilma tax-xorb.L-ANNESS II: entitajiet fis-setturi li jkopru l-produzzjoni, it-trasport jew id-distribuzzjoni ta' l-elettriku.L-ANNESS VI: entitajiet fil-qasam tas-servizzi tal-ferroviji urbani, tal-linja tat-tram, tal-karozzi tal-linja li jaħdmu bl-elettriku (trolleybus) jew ta' servizzi ta' karozzi tal-linja.L-ANNESS VIII: entitajiet fil-qasam tal-faċilitajiet ta' l-ajruporti.L-ANNESS IX: entitajiet fil-qasam tal-faċilitajiet tal-portijiet marittimi jew interni jew ta' terminals oħrajn.(3) L-ANNESS III: entitajiet fis-setturi li jkopru t-trasport jew id-distribuzzjoni tal-gass jew tas-sħana.L-ANNESS IV: entitajiet fis-setturi li jkopru l-esplorazzjoni għall-estrazzjoni taż-żejt jew tal-gass.L-ANNESS V: entitajiet fis-setturi li jkopru l-esplorazzjoni u l-estrazzjoni tal-faħam jew karburanti oħra.L-ANNESS VI: entitajiet fil-qasam tas-servizzi tal-ferroviji.'';(b) għandhom jiżdiedu l-paragrafu li ġejjin:"14. Il-valur fil-muniti nazzjonali tal-limiti stabbiliti speċifikati fil-paragrafu 1 għandhom, bħala prinċipju, jiġu riveduti kull sentejn b'effett mill-1 ta' Jannar 1996. Il-kalkolu ta' dan il-valur għandu jkun ibbażat fuq il-valuri medji ta' kuljum ta' dawn il-muniti espressi f' ECU matul il-perjodu ta' 24 xahar li jintemm fl-aħħar jum ta' Awissu ta' qabel ir-revizjoni b'effett mill-1 ta' Jannar. Dawn il-valuri għandhom jiġu ppubblikati fil-Ġurnal Uffiċjali tal-Komunitajiet Ewropej fil-bidu ta' Novembru.15. Il-valuri tal-limiti tal-Ftehim dwar Akkwist mill-Gvern, konkluż fil-qafas tan-negozjati multilaterali (*) tad-Dikjarazjzoni ta' l-Urugwaj, hawnhekk iżjed 'il quddiem imsejjaħ il-"Ftehim", espressi f'ECU għandhom bħala prinċipju jiġu riveduti kull sentejn b'effett mill-1 ta' Jannar 1996. Il-kalkolu ta' dawn il-valuri għandu jkun ibbażat fuq il-valuri medji ta' kuljum ta' l-ECU espressi bħala DSĠ matul il-perjodu ta' 24 xahar li jintemm fl-aħħar jum ta' Awissu ta' qabel ir-revizjoni ta' l-1 ta' Jannar. Dawn il-valuri għandhom jiġu ppubblikati kif ipprovdut fil-paragrafu 14.16. Il-metodi ta' kalkolu preskritti fil-paragrafi 14 u 15 għandhom jiġu eżaminati skond it-tieni sottoparagrafu ta' l-Artikolu 5(1)(ċ) tad-Direttiva 93/36/KEE.(*) Id-Deċiżjoni tal-Kunsill 94/800/KE tat-22 ta' Diċembru 1994 li tirrigwarda l-konklużjoni f'isem il-Komunità Ewropea, fir-rigward ta' kwistjonijiet li jaqgħu taħt il-kompetenza tagħha, tal-ftehim milħuq fin-negozjati multilaterali tad-Dikjarazzjoni ta' l-Urugwaj (1986-1994) (ĠU L 336, tat-23.12.1994, p.1).";2. l-Artikolu 21(2)(ċ) għandu jiġi sostitwit b'dan li ġej:"(ċ) l-entitajiet kontraenti għandhom sussegwentement jistiednu lill-kandidati kollha sabiex jikkonfermaw l-interess tagħhom fuq il-bażi ta' informazzjoni dettaljata dwar il-kuntratt involut qabel il-bidu ta' l-għażla ta' dawk li jitfgħu l-offerti jew tal-parteċipanti fin-negozjati. L-informazzjoni għandha ta' mill-inqas tinkludi dan li ġej:(i) ix-xorta u l-kwantità, inklużi l-alternattivi kollha għal akkwist ulterjuri u, jekk possibbli, stima ta' meta dawn l-alternattivi jistgħu jiġu eżerċitati; fil-każ ta' kuntratti rikorrenti x-xorta u l-kwantità u, fejn ikun possibbli, l-istima ta' meta jkunu sejrin iseħħu s-sejħiet sussegwenti għal kompetizzjoni għax-xogħlijiet, provvisti jew servizzi li jridu jiġu akkwistati;(ii) jekk il-proċedura tkunx ristretta jew negozjata;(iii) kull data tal-bidu jew tat-tmiem tal-kunsinna tal-provvisti jew tax-xogħol jew servizzi li jridu jsiru;(iv) l-indirizz u d-data finali għas-sottomissjoni ta' applikazzjoni li fir-rigward tagħha tkun inħarġet sejħa għall-offerti, kif ukoll il-lingwa jew il-lingwi li fiha jew fihom trid tiġi sottomessa;(v) l-indirizz ta' l-entità li tagħti l-kuntratt u li tipprovdi kull informazzjoni meħtieġa sabiex jinkisbu l-ispeċifikazzjonijiet u d-dokumenti l-oħra;(vi) kull rekwiżit ekonomiku u tekniku, il-garanziji finanzjarji u l-informazzjoni meħtieġa mingħand il-fornituri, l-impriżi jew dawk li jipprovdu servizzi;(vii) l-ammont u t-termini ta' ħlas ta' kull somma pagabbli għad-dokumentazzjoni li għandha x'taqsam mal-proċedura ta' akkwist; u(viii) jekk l-entità tkunx qiegħda tagħmel sejħa għal offerti ta' xiri, kiri, jew xiri bin-nifs, jew iktar minn wieħed minn dawn il-metodi.";3. l-Artikolu 22(1)(b) għandu jiġi sostitwit b'dan li ġej:"(b) fil-każ ta' kuntratti ta' xogħol, il-karatteristiċi essenzjali tal-kuntratti tax-xogħlijiet li l-entitajiet kontraenti jkunu beħsiebhom jagħtu, li l-valur stmat tagħhom ma jkunx ta' inqas : mil-limitu preskritt fl-Artikolu 14(1)(a)(ii) fir-rigward ta' kuntratti li l-entitajiet li jwettqu attività msemmija fl-Anness X ikunu beħsiebhom jagħtu, mil-limitu stabbilit fl-Artikolu 14(1)(b)(iii) fir-rigward ta' kuntratti li l-entitajiet li jwettqu attività msemmija fl-Annessi I, II, VII, VIII u IX ikunu beħsiebhom jagħtu, jew mil-limitu stabbilit fl-Artikolu 14(1)(ċ)(ii) fir-rigward tal-kuntratti li l-entitajiet li jwettqu xi attività li għaliha ssir referenza fl-Annessi III, IV, V u VI ikunu beħsiebhom jagħtu.";4. l-Artikolu 23(1) u (2) għandu jiġi sostitwit b'dan li ġej:"1. Dan l-Artikolu għandu japplika għal kompetizzjonijiet ta' disinn organizzati bħala parti mill-proċedura li twassal għall-għoti ta' kuntratt ta' servizzi li l-valur stmat tagħhom nett mill-VAT ma jkunx inqas : mil-limitu stabbilit fl-Artikolu 14(1)(a)(i) fir-rigward ta' kuntratti li l-entitajiet li jwettqu attività msemmija fl-Anness X ikunu beħsiebhom jagħtu, mil-limitu preskritt fl-Artikolu 14(1)b)(i) jew (ii) fir-rigward ta' kuntratti li l-entitajiet li jwettqu attività msemmija fl-Annessi I, II, VII, VIII u IX ikunu beħsiebhom jagħtu, jew mil-limitu preskritt fl-Artikolu 14(1)(ċ)(i) fir-rigward ta' kuntratti li l-entitajiet li jwettqu attività msemmija fl-Annessi III, IV, V u VI ikunu beħsiebhom jagħtu.2. Dan l-Artikolu għandu japplika għall-kompetizzjonijiet kollha ta' disinnji li l-ammont totali tal-premjijiet u l-ħlasijiet tal-kompetizzjoni ma jkunx inqas : mil-limitu preskritt fl-Artikolu 14(1)(a)(i) fir-rigward ta' kuntratti li l-entitajiet li jwettqu attività msemmija fl-Anness X ikunu beħsiebhom jagħtu, mil-limitu preskritt fl-Artikolu 14(1)b)(i) jew (ii) fir-rigward ta' kuntratti li l-entitajiet li jwettqu attività msemmija fl-fl-Annessi I, II, VII, VIII u IX ikunu beħsiebhom jagħtu, jew mil-limitu preskritta fl-Artikolu 14(1)(ċ)(i) fir-rigward ta' kuntratti li l-entitajiet li jwettqu attività msemmija fl-fl-Annessi III, IV, V u VI ikunu beħsiebhom jagħtu.";5. l-Artikolu 24 (2) għandu jiġi sostitwit b'dan li ġej:"2. L-informazzjoni pprovduta taħt it-Taqsima I ta' l-Anness XV jew taħt l-Anness XVIII għandha tiġi ppubblikata fil-Ġurnal Uffiċjali tal-Komunitajiet Ewropej. F'din il-konnessjoni, il-Kummissjoni għandha tirrispetta kull aspett kummerċjali sensittiv li l-entitajiet kontraenti jistgħu jiġbdu l-attenzjoni għalih meta jibagħtu din l-informazzjoni f'konnessjoni mal-punti 6, 9 u 11 ta' l-Anness XV.";6. l-Artikolu 26 għandu jiġi sostitwit b'dan li ġej:"L-Artikolu 261. Fi proċeduri miftuħa l-limitu taż-żmien li matulu jiġu rċevuti l-offerti għandu jiġi ffissat mill-entitajiet kontraenti għal mhux inqas minn 52 jum mid-data ta' meta jintbagħat l-avviż. Dan il-limitu taż-żmien jista' jiġi sostitwit b'wieħed li jkun twil biżżejjed sabiex jippermetti lil dawk interessati li jissottomettu offerti validi u li, bħala regola ġenerali, m'għandux ikun inqas minn 36 ġurnata u, ikun xi jkun il-każ, mhux inqas minn 22 ġurnata mid-data li fiha jintbagħat l-avviż tal-kuntratt, jekk l-entitajiet kontraenti jkunu bagħtu lill-Ġurnal Uffiċjali tal-Komunitajiet Ewropej avviż perjodiku indikattiv b'mod konformi ma' l-Artikolu 22(1), sakemm dan l-avviż ikun fih l-informazzjoni meħtieġa mit-Tieni u mit-Tielet Partijiet ta' l-Anness XIV, safejn u sakemm din l-informazzjoni tkun disponibbli fil-ħin tal-pubblikazzjoni ta' l-avviż li għalih issir referenza fl-Artikolu 22(1).Dan l-avviż perjodiku indikattiv għandu barraminnhekk ikun intbagħat lill-Ġurnal Uffiċjali tal-Komunitajiet Ewropej fi żmien minimu ta' 52 jum u massimu ta' 12-il xahar qabel id-data li fiha l-avviż tal-kuntratt ipprovdut fl-Artikolu 21(1)(a) jintbagħat lill-Ġurnal Uffiċjali tal-Komunitajiet Ewropej.2. Fi proċeduri ristretti u fi proċeduri negozjati b'sejħa minn qabel għall-kompetizzjoni, għandu japplika dan li ġej:(a) il-limitu taż-żmien li fih jiġu rċevuti t-talbiet għall-parteċipazzjoni, bi tweġiba għal avviż pubblikat b'mod konformi ma' l-Artikolu 21(1)(a) jew bi tweġiba għal sejħa mill-entità kontraenti b'mod konformi ma' l-Artikolu 21(2)(ċ), għandu, bħala regola ġenerali, ikun ta' mill-inqas 37 jum mid-data tad-dispaċċ ta' l-avviż jew mis-sejħa u għandu f'kull każ ikun mhux inqas mil-limitu taż-żmien għall-pubblikazzjoni preskritt fl-Artikolu 25(3), b'żjieda ta' għaxart ijiem;(b) il-limitu taż-żmien li fih jiġu rċevuti l-offerti jista' jiġi ffissat bi ftehim reċiproku bejn l-entità kontraenti u l-kandidati magħżula, sakemm dawk kollha li jitfgħu l-offerti jingħataw żmien ugwali sabiex iħejju u jitfgħu offerti;(ċ) fejn ma jkunx possibbli li jintlaħaq ftehim dwar il-limitu taż-żmien fi fih jiġu rċevuti l-offerti, il-parti kontraenti għandha tiffissa limitu taż-żmien li, bħala regola ġenerali, għandu jkun ta' mill-inqas 24 jum u m'għandu fl-ebda każ ma jkun inqas minn għaxart ijiem mid-data tas-sejħa għall-offerti; iż-żmien preskritt għandu jkun twil biżżejjed fl-ambitu tal-fatturi msemmija fl-Artikolu 28(3).";7. fl-Artikolu 28:(a) il-paragrafu 5 għandu jiġi sostitwit b'dan li ġej:"5. It-talbiet għall-parteċipazzjoni f'kuntratti u sejħiet għall-offerti jridu jsiru bl-iktar mezz rapidu ta' komunikazzjoni possibbli. Meta t-talbiet għall-parteċipazzjoni jsiru b'telegramma, b'telex, bil-fax, bit-telefon jew b'kull mezz ieħor elettroniku, l-Istati Membri jistgħu jeħtieġu li dawn jiġu kkonfermati b'ittra mibgħuta qabel it-tmiem tal-limitu taż-żmien imsemmi fl-Artikolu 26(2).";(b) għandu jiżdied il-paragrafu li ġej:"6. L-offerti għandhom jiġu sottomessi bil-kitba, direttament jew bil-posta. L-Istati Membri jistgħu jawtorizzaw is-sottomissjoni ta' l-offerti b'kull mezz ieħor li jagħmilha possibbli li jiġi żgurat: illi kull offerta jkun fiha l-informazzjoni kollha meħtieġa sabiex tiġi evalwata, illi tinżamm il-kunfidenzjalità ta' l-offerta sakemm tiġi evalwata, illi, fejn ikun metieġ għal raġunijiet ta' prova legali, dawn l-offerti jiġu kkonfermati kemm jista' jkun maljar bil-kitba jew billi tintbagħat kopja attestata, illi l-offerti jinfetħu wara li jiskadi l-limitu taż-żmien għas-sottomissjoni tagħhom.";8. l-Artikolu 30(1) għandu jiġi sostitwit b'dan li ġej:"1. L-awtoritajiet kontraenti li hekk jixtiequ jistgħu jistabbilixxu u joperaw sistema ta' kwalifikazzjoni ta' fornituri, kuntratturi u ta' dawk li jipprovdu servizzi.L-entitajiet li jistabilixxu jew joperaw sistema ta' kwalifikazzjoni għandhom jaċċertaw li l-fornituri, il-kuntratturi u dawk li jipprovdu servizzi jistgħu japplikaw għal kwalifikazzjoni f'kull ħin.";9. l-Artikolu 35 (1) għandu jiġi sostitwit b'dan li ġej:"1. L-Artkolu 34(1) m'għandux japplika fejn Stat Membru jsejjes l-għoti ta' kuntratti fuq kriterji oħrajn, fil-qafas tar-regoli fis-seħħ fil-ħin ta' l-adozzjoni ta' din id-Direttiva, li jkunu intenzjonati li jagħtu preferenza lil ċerti persuni li jitfgħu l-offerti, sakemm r-regoli invokati jkunu kompatibbli mat-Trattat.";10. l-Artikolu 38 għandu jiġi mħassar;11. l-Artikolu 41 għandu jiġi sostitwit b'dan li ġej:"L-Artikolu 411. L-entitajiet kontraenti għandhom iżommu informazzjoni xierqa dwar kull kuntratt li għandu jkun biżżejjed sabiex jippermettilhom f'data iktar tard li jiġġustifikaw id-deċiżjoni meħuda fir-rigward :(a) tal-kwalifika u l-għażla tal-kuntratturi, tal-fornituri jew ta' dawk li jipprovdu servizzi u l-għoti ta' offerti;(b) tar-rikors għal derogi mill-użu ta' l-ispeċifikazzjonijiet Ewropej b'mod konformi ma' l-Artikolu 18(6);(ċ) ta' l-l-użu ta' proċeduri mingħajr sejħa minn qabel għall-kompetizzjoni skond l-Artikolu 20(2);(d) tan-nuqqas li jiġu applikati t-Titoli II, III u IV b'mod konformi mad-derogi pprovduti fit-Titolu I.2. L-informazzjoni għandha tinżamm għal ta' mill-inqas erba' snin mid-data tal-konċessjoni tal-kuntratt sabiex l-entità kontraenti tkun tista', matul dan il-perjodu taż-żmien, tipprovdi l-informazzjoni kollha meħtieġa lill-Kummissjoni jekk din ta' l-aħħar titlob dan.3. L-entitajiet li jwettqu waħda mill-attivitajiet imsemmija fl-Annessi I, II, VII, VIII u IX għandhom jgħarrfu fil-pront lill-fornituri, lill-kuntratturi jew lil dawk li jipprovdu servizzi li jipparteċipaw dwar id-deċiżjonijiet li jirrigwardaw l-għoti tal-kuntratti, u dan għandu jsir bil-miktub fuq talba tagħhom.4. L-entitajiet kontraenti li jwettqu waħda mill-attivitajiet imsemmija fl-Annessi I, II, VII, VIII u IX għandhom, fil-pront wara d-data li fiha jkunu rċevew t-talba, jgħarrfu lil kull wieħed mill-kandidati eliminati jew lil dak li jkun tefa' offerta u jkun ġie eliminat dwar ir-raġuni tar-rifjut ta' l-applikazzjoni jew l-offerta, u lil kull min ikun tefa' offerta ammissibbli dwar il-karatteristiċi u l-vantaġġi relattivi ta' l-offerta magħżula kif ukoll l-isem ta' min ikun rebaħ l-offerta.Madankollu, l-entitajiet kontraenti jistgħu jiddeċiedu li ċerta informazzjoni dwar l-għoti tal-kuntratt, li għaliha ssir referenza fl-ewwel sottoparagrafu ta' dan il-paragrafu, tinżamm meta r-rilaxx ta' din l-informazzjoni jimpedixxi l-infurzar tal-liġi jew b'xi mod ieħor ikun kontra l-interess pubbliku jew jippreġudika l-interessi leġitttimi kummerċjali ta' intrapriżi pubbliċi jew privati partikolari, inklużi dawk ta' l-intrapriżi li jkunu rebħu l-kuntratt, jew li jista' jippreġudika l-kompetizzjoni ġusta bejn il-fornituri, il-kuntratturi jew dawk li jipprovdu servizzi.";12. il-paragrafi li ġejjin għandhom jiddaħħlu fl-Artikolu 42:"1a. Fir-rigward ta' l-attivitajiet li għalihom jirreferu l-Annessi I, II, VII, VIII u IX, l-Istati Membri għandhom, b'mod konformi ma' l-arranġamenti li jridu jiġu stabbiliti taħt il-proċedura pprovduta fl-Artikolu 40(4) sa (8), jiżguraw illi, l-iktar tard sal-31 ta' Ottubru 1997 għas-sena preċedenti u wara din sal-31 ta' Ottubru ta' kull sena, il-Kummissjoni tirċievi rapport statistiku dwar il-kuntratti mogħtija. Dan ir-rapport għandu jkun fih l-informazzjoni meħtieġa sabiex tiġi verifikata l-applikazzjoni xierqa tal-Ftehim.L-informazzjoni meħtieġa taħt dan il-paragrafu m'għandhiex tinkludi informazzjoni li tirrigwarda kuntratti għas-servizzi mniżżla fil-lista fil-kategorija 8 ta' l-Anness XVI A, servizzi tat-telekomunikazzjoni elenkati fil-kategorija 5, in-numri ta' referenza KKP li huma 7524, 7525 u 7526, jew is-servizzi elenkati fl-Anness XVI.B.";13. għandu jiddaħħal l-Artikolu li ġej:"L-Artikolu 42aGħall-iskopijiet ta' l-għoti ta' kuntratti mill-entitajiet kontraenti, l-Istati Membri għandhom japplikaw fir-relazzjonijiet tagħhom kondizzjonijiet favorevoli bħal dawk li huma jikkonċedu lil pajjiżi terzi fl-implimentazzjoni tal-Ftehim. Għal dawn il-finijiet l-Istati Membri għandhom jikkonsultaw lil xulxin fi ħdan il-Kumitat Konsultattiv tal-Kuntratti Pubbliċi dwar il-miżuri li jridu jittieħdu skond il-Ftehim.";14. l-Annessi XII, XIII, XIV u XV għandhom jiġu sostitwiti bit-testi korrispondenti li jidhru fl-Anness ta' din id-Direttiva.L-Artikolu 21. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrativi meħtieġa sabiex jikkonformaw ma' din id-Direttiva sas-16 ta' Frar 1999. Huma għandhom jgħarrfu lill-Kummissjoni minnufih.2. Madanakollu, ir-Repubblika Ellenika u r-Repubblika Portugiża jistgħu jipprovdu illi d-dispożizzjonijiet li għalihom issir referenza fil-paragrafu 1 għandhom japplikaw mhux iktar tard mis-16 ta' Frar 2000.3. Meta l-Istati Membri jadottaw d-dispożizzjonijiet li għalihom issir referenza fil-paragrafu 1, dawn għandhom jagħmlu referenza għal din id-Direttiva, jew meta jiġu pubblikati uffiċjalment ma' din il-pubblikazzjoni għandha ssir ir-referenza imsemmija. Il-metodi dwar kif issir din ir-referenza għandhom jiġu stabbiliti mill-Istati Membri.4. L-Istati Membri għandhom jikkomunikaw lill-Kummissjoni d-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva flimkien ma' tabella ta' korrelazzjoni bejn din id-Direttiva u l-miżuri nazzjonali adottati.L-Artikolu 3Din id-Direttiva hija indirizzata lill-Istati Membri.Magħmula fi Brussel, fis-16 ta' Frar 1998.Għall-Parlament EwropewIl-PresidentJ. M. GIL-ROBLESGħall-KunsillIl-PresidentJ. CUNNINGHAML-ANNESS"L-ANNESS XIIA. IL-PROĊEDURI MIFTUĦA1. L-isem, l-indirizz, l-indirizz telegrafiku, in-numru tat-telefon, in-numri tat-telex u tal-fax ta' l-entità kontraenti.2. In-natura tal-kuntratt (provvisti, xogħlijiet jew servizzi; fejn xieraq, iddikjara jekk huwiex ftehim qafas).Il-kategorija tas-servizz fis-sens ta' l-Anness XVI A jew XVI B u d-deskrizzjoni (klassifika tal-KKP).Fejn xieraq, iddikjara jekk l-offerti humiex mitluba għax-xiri, kiri, xiri bin-nifs jew kull kombinazzjoni ta' dawn.3. Il-post tal-kunsinna, il-lok jew il-post fejn isir is-servizz.4. Għall-provvisti u x-xogħlijiet:(a) in-natura u l-kwantità ta' l-oġġetti li jridu jiġu forniti, inklużi kull alternattivi għal akkwist ulterjuri u, jekk possibbli, stima taż-żmien meta dawn l-alternattivi jistgħu jiġu eżerċitati. Fil-każ ta' kuntratti rikorrenti, ukoll, jekk possibbli, stima taż-żmien meta s-sejħiet sussegwenti għall-kompetizzjoni għall-oġġetti li jridu jiġu akkwistati jew dwar in-natura u l-varjetà tas-servizzi li jridu jiġu pprovduti u dwar in-natura ġenerali tax-xogħol;(b) indikazzjoni dwar jekk il-fornituri jistgħux jitfgħu offerta għal xi wħud mill-oġġetti meħtieġa u/jew għal kollha. Jekk, għall-kuntratti tax-xogħlijiet, ix-xogħol jew il-kuntratt jiġu sottodiviżi f'numru ta' lottijiet, l-ordni tal-kobor tal-lottijiet differenti u l-possibbiltà li tintefa' offerta għal wieħed jew għal bosta lottijiet jew għal-lottijiet kollha;(ċ) għall-kuntratti ta' xogħlijiet: informazzjoni li tirrigwarda l-għan tax-xogħol jew tal-kuntratt fejn dan ta' l-aħħar jinvolvi t-tfassil ta' proġetti.5. Għas-servizzi:(a) in-natura u l-kwantità ta' l-oġġetti li jridu jiġu forniti, inklużi kull alternattivi għal akkwist ulterjuri u, jekk possibbli, stima taż-żmien ta' meta dawn l-alternattivi jistgħu jiġu eżerċitati. Fil-każ ta' kuntratti rikorrenti, ukoll, jekk possibbli, stima taż-żmien tas-sejħiet sussegwenti ta' kompetizzjoni għas-servizzi li jridu jiġu akkwistati;(b) indikazzjoni dwar jekk l-eżekuzzjoni tas-servizz huwiex riservat għal xi professjoni partikolari mil-liġi, minn xi regolament jew dispożizzjoni amministrattiva;(ċ) ir-referenza għal-liġi, ir-regolament jew id-dispożizzjoni amministrattiva;(d) indikazzjoni dwar jekk persuni ġuridiċi għandhomx jindikaw l-ismijiet u l-kwalifiki professjonali ta' l-impjegati responsabbli għat-twettiq tas-servizzi;(e) indikazzjoni dwar jekk il-fornituri jistgħux jitfgħu offerta għal parti mis-servizzi kkonċernati.6. Awtorizzazzjoni li jiġu sottomessi varjanti.7. Deroga mill-użu ta' l-ispeċifikazzjonijiet Ewropej, skond l-Artikolu 18(6).8. Il-limiti taż-żmien tal-kunsinna jew tat-twettiq jew tat-tul taż-żmien tal-kuntratt ta' servizz u, sa fejn jista' jkun, id-data tal-bidu.9. (a) L-indirizz minn fejn jistgħu jintalbu d-dokumenti tal-kuntratt u dokumenti addizzjonali.(b) Fejn xieraq, l-ammont u t-termini tal-ħlas tas-somma li trid titħallas biex jinkisbu dawn id-dokumenti.10. (a) Id-data finali meta jistgħu jiġu sottemessi l-offerti.(b) L-indirizz fejn iridu jintbagħtu.(ċ) Il-lingwa jew lingwi li bihom iridu jinkitbu.11. (a) Fejn xieraq, il-persuni awtorizzati li jkunu preżenti waqt il-ftuħ ta' l-offerti.(b) Id-data, il-ħin u l-post ta' dan il-ftuħ.12. Fejn xieraq, kull depożiti u garanziji meħtieġa.13. It-termini ewlenin li jirrigwardaw il-finanzjament u l-ħlas u/jew riferenzi għad-dispożizzjonijiet relevanti.14. Fejn xieraq, il-forma legali li trid tittieħed mill-aggruppament tal-fornituri, il-kuntratturi jew dawk li jipprovdu servizzi li lilhom jingħata l-kuntratt.15. Il-kondizzjonijiet minimi ekonomiċi u tekniċi meħtieġa mill-fornitur, mill-kuntrattur jew mill-provveditur ta' servizzi li lilhom jiġi konċess il-kuntratt.16. Il-perjodu taż-żmien li fih min jirbaħ l-offerta jkun marbut li jżomm l-offerta tiegħu miftuħa.17. Il-kriterji għall-konċessjoni tal-kuntratt. Kriterji oħrajn għajr dak ta' l-inqas prezz għandhom jissemmew fejn ma jidhrux fid-dokumenti tal-kuntratt.18. Informazzjoni oħra.19. Fejn xieraq, ir-referenza għall-pubblikazzjoni ta' l-avviż perijodiku ta' informazzjoni fil-Ġurnal Uffiċjali tal-Komunitajiet Ewropej li għaliha jirreferi l-kuntratt.20. Id-data ta' meta l-avviż jintbagħat mill-entità kontraenti.21. Id-data ta' meta l-avviż jiġi rċevut fl-Uffiċċji tal-Pubblikazzjonijiet Uffiċjali tal-Komunitajiet Ewropej (li trid tiġi fornita minn dan l-Uffiċċju).B. PROĊEDURI RISTRETTI1. Isem, indirizz, indirizz telegrafiku, numru tat-telefon, numru tat-telex u tal-fax ta' l-entità kontraenti.2. In-natura tal-kuntratt (provvisti, xogħlijiet jew servizzi; fejn xieraq, iddikjara jekk hux ftehim qafas).Il-kategorija tas-servizz fis-sens ta' l-Anness XVI A jew XVI B u d-deskrizzjoni (klassifikazzjoni tal-KKP).Fejn xieraq, iddikjara jekk l-offerti humiex mitluba għax-xiri, kiri, xiri bin-nifs jew kull kombinazzjoni ta' dawn.3. Il-post tal-kunsinna, il-lok jew il-post fejn jitwettaq is-servizz.4. Għall-provvisti u x-xogħlijiet:(a) in-natura u l-kwantità ta' l-oġġetti li jridu jiġu forniti, inklużi kull alternattivi għal akkwist ulterjuri u, jekk possibbli, stima taż-żmien meta jistgħu jiġu eżerċitati dawn l-alternattivi. Fil-każ ta' kuntratti rikorrenti, ukoll, jekk possibbli, stima taż-żmien meta s-sejħiet sossegwenti ta' kompetizzjoni dwar l-oġġetti li jridu jinkisbu jew dwar in-natura u l-varjetà tas-servizzi li jridu jiġu pprovduti u dwar in-natura ġenerali tax-xogħol.(b) indikazzjoni dwar jekk il-fornituri jistgħux jitfgħu offerta għal xi wħud mill-oġġetti meħtieġa u/jew għal kollha.Jekk, għall-kuntratti tax-xogħlijiet, ix-xogħol jew il-kuntratt jiġu sottodiviżi f'numru ta' lottijiet, l-ordni tal-kobor tal-lottijiet differenti u l-possibbiltà li tintefa' offerta għal wieħed jew għal numru mil-lottijiet jew għal-lottijiet kollha;(ċ) għall-kuntratti ta' xogħlijiet: informazzjoni dwar l-iskop tax-xogħol jew tal-kuntratt fejn dan ta' l-aħħar jinvolvi t-tfassil ta' proġetti.5. Għal servizzi:(a) in-natura u l-kwantità ta' l-oġġetti li jridu jiġu forniti, inklużi kull alternattiva għal akkwist ulterjuri u, jekk possibbli, stima taż-żmien ta' meta dawn l-alternattivi jistgħu jiġu eżerċitati. Fil-każ ta' kuntratti rikorrenti, ukoll, jekk possibbli, stima taż-żmien tas-sejħiet sussegwenti ta' kompetizzjoni għas-servizzi li jridu jiġu akkwistati;(b) indikazzjoni dwar jekk l-eżekuzzjoni tas-servizz huwiex riservat għal xi professjoni partikolari mil-liġi, minn regolamenti jew minn dispożizzjoniamministrattiva;(ċ) referenza għal-liġi, għar-regolament jew għad-dispożizzjoni amministrattiva;(d) indikazzjoni dwar jekk persuni ġuridiċi għandhomx jindikaw l-ismijiet u l-kwalifiki professjonali ta' l-impjegati responsabbli għat-twettiq tas-servizzi;(e) indikazzjoni dwar jekk il-fornituri jistgħux jitfgħu offerti għal parti mis-servizzi inkwistjoni.6. L-awtorizzazzjoni li jiġu sottomessi varjanti.7. Deroga mill-użu ta' l-ispeċifikazzjonijiet Ewropej, b'mod konformi ma' l-Artikolu 18(6).8. Il-limiti taż-żmien tal-kunsinna jew tat-tlestija jew tat-tul taż-żmien tal-kuntratt ta' servizz u, sa fejn ikun possibbli, tal-bidu.9. Fejn xieraq, il-forma legali li trid tittieħed mill-aggruppament tal-fornituri, tal-kuntratturi jew ta' dawk li jipprovdu servizzi li lilhom jingħata l-kuntratt.10. (a) Id-data finali ta' meta jiġu rċevuti t-talbiet għall-parteċipazzjoni.(b) L-indirizz fejn iridu jintbagħtu.(ċ) Il-lingwa jew lingwi li bihom iridu jinkitbu.11. Id-data finali meta jistgħu jintbagħtu sejħiet għall-offerti.12. Fejn xieraq, kull depożiti u garanziji meħtieġa.13. It-termini ewlenin li jirrigwardaw l-iffinanzjar u l-ħlas u/jew ir-referenzi għat-test li fihom dawn ikunu jinsabu.14. Informazzjoni li tirrigwarda l-pożizzjoni tal-fornitur, tal-kuntrattur jew tal-provveditur u l-kondizzjonijiet minimi ekonomiċi u tekniċi meħtieġa minnhom.15. Il-kriterji għall-għoti tal-kuntratt fejn dawn ma jissemmewx fis-sejħa għall-offerti.16. Informazzjoni oħra.17. Fejn xieraq, ir-referenza għall-pubblikazzjoni ta' l-avviż perjodiku ta' informazzjoni fil-Ġurnal Uffiċjali tal-Komunitajiet Ewropej li għaliha jirreferi l-kuntratt.18. Id-data ta' meta jintbagħat l-avviż mill-entitajiet kontraenti.19. Id-data ta' meta l-avviż jiġi rċevut mill-Uffiċċju tal-Pubblikazzjonijiet Uffiċjali tal-Komunitajiet Ewropej (li trid tiġi fornita minn dan l-Uffiċċju).Ċ. PROĊEDURI NEGOZJATI1. Isem, indirizz, indirizz telegrafiku, numru tat-telefon, numru tat-telex u tal-fax ta' l-entità kontraenti.2. In-natura tal-kuntratt (provvisti, xogħlijiet jew servizzi; fejn xieraq, iddikjara jekk huwiex ftehim qafas).Il-kategorija tas-servizz fis-sens ta' l-Anness XVI A jew XVI B u d-deskrizzjoni (klassifika tal-KKP).Fejn xieraq, iddikjara jekk l-offerti humiex mitluba għax-xiri, kiri, xiri bin-nifs jew kull kombinazzjoni ta' dawn.3. Il-post tal-kunsinna, il-lok jew il-post fejn jitwettaq is-servizz.4. Għall-provvisti u x-xogħlijiet:(a) in-natura u l-kwantità ta' l-oġġetti li jridu jiġu forniti, inklużi kull alternattiva għal akkwisi ulterjuri u, jekk possibbli, stima taż-żmien ta' meta dawn l-alternattivi jistgħu jiġu eżerċitati. Fil-każ ta' kuntratti rikorrenti, ukoll, jekk possibbli, stima taż-żmien tas-sejħiet ta' kompetizzjoni sossegwenti għall-oġġetti li jridu jiġu akkwistati jew dwar in-natura u l-varjetà tas-servizzi li jridu jiġu pprovduti u dwar in-natura ġenerali tax-xogħol.(b) indikazzjoni dwar jekk il-fornituri jistgħux jitfgħu offerta għal xi wħud mill-oġġetti meħtieġa u/jew għal kollha.Jekk, fir-rigward ta' kuntratti tax-xogħlijiet, ix-xogħol jew il-kuntratt jiġu sottodiviżi f'numru ta' lottijiet, l-ordni tal-kobor tal-lottijiet differenti u l-possibbiltà li tintafa' offerta għal wieħed jew għal numru mill-lottijiet jew għall-lottijiet kollha.(ċ) Għall-kuntratti ta' xogħlijiet: informazzjoni li tirrigwarda l-iskop tax-xogħol jew tal-kuntratt fejn dan ta' l-aħħar jinvolvi ukoll it-tfassil ta' proġetti.5. Għas-servizzi:(a) in-natura u l-kwantità ta' l-oġġetti li jridu jiġu forniti, inklużi kull alternattivi għal akkwist ulterjuri u, jekk possibbli, stima taż-żmien meta dawn l-alternattivi jistgħu jiġu eżerċitati. Fil-każ ta' kuntratti rikorrenti, ukoll, jekk possibbli, stima taż-żmien tas-sejħiet sussegwenti ta' kompetizzjoni għas-servizzi li jridu jiġu akkwistati.(b) indikazzjoni dwar jekk it-twettiq tas-servizz huwiex riservat għal xi professjoni partikolari minn xi liġi, regolament jew dispożizzjoni amministrattiva,(ċ) referenza għal-liġi, ir-regolament jew id-dispożizzjoni amministrattiva,(d) indikazzjoni dwar jekk persuni ġuridiċi għandhomx jindikaw l-ismijiet u l-kwalifiki professjonali ta' l-impjegati li huma responsabbli għat-twettiq tas-servizzi,(e) indikazzjoni dwar jekk il-fornituri jistgħux jitfgħu offerti għal parti mis-servizzi involuti.6. L-awtorizzazzjoni li jiġu sottomessi varjanti.7. Deroga mill-użu ta' l-ispeċifikazzjonijiet Ewropej, b'mod konformi ma' l-Artikolu 18(6).8. Il-limiti taż-żmien tal-kunsinna jew tat-twettiq jew tat-tul taż-żmien tal-kuntratt għas-servizz u, sa fejn jista' jkun, tal-bidu.9. Fejn xieraq, il-forma legali li trid tittieħed mill-aggruppament ta' fornituri, kuntratturi jew dawk li jipprovdu servizzi li lilhom ikun ingħata l-kuntratt.10. (a) Id-data finali ta' meta jiġu rċevuti t-talbiet għall-parteċipazzjoni.(b) L-indirizz ta' fejn iridu jintbagħtu.(ċ) Il-lingwa jew il-lingwi li bihom iridu jinkitbu.11. Fejn xieraq, kull depożiti u garanziji meħtieġa.12. It-termini ewlenin li jirrigwardaw il-finanzjament u l-ħlas u/jew ir-riferenzi għat-testi li fihom dawn ikunu jinsabu.13. Informazzjoni li tirrigwarda l-pożizzjoni tal-fornitur, tal-kuntrattur jew tal-provveditur u l-kondizzjonijiet minimi ekonomiċi u tekniċi meħtieġa minnu.14. Il-kriterji għall-konċessjoni tal-kuntratt fejn dawn ma jissemmewx fis-sejħa għall-kuntratti jew fid-dokumenti tal-kuntratti.15. Fejn xieraq, l-ismijiet u l-indirizzi tal-fornituri, tal-kuntratturi jew tal-provvedituri tas-servizzi diġà magħżula mill-entità kontraenti.16. Fejn japplika, id-data/i ta' pubblikazzjonijiet preċedenti fil-Ġurnal Uffiċjali tal-Komunitajiet Ewropej.17. Informazzjoni oħra.18. Fejn xieraq, ir-referenza għall-pubblikazzjoni ta' l-avviż perijodiku ta' informazzjoni fil-Ġurnal Uffiċjali tal-Komunitajiet Ewropej li għaliha jirreferi l-kuntratt.19. Id-data ta' meta jintbagħat l-avviż mill-entità kontraenti.20. Id-data ta' meta l-avviż jiġi rċevut fl-Uffiċċji tal-Pubblikazzjonijiet Uffiċjali tal-Komunitajiet Ewropej (li trid tingħata minn dan l-Uffiċċju).L-ANNESS XIIIL-AVVIŻ DWAR L-EŻISTENZA TA' SISTEMA TA' KWALIFIKAZZJONI1. Isem, indirizz, indirizz telegrafiku, numru tat-telefon, numru tat-telex u tal-fax ta' l-entità kontraenti.2. L-iskop tas-sistema ta' kwalifikazzjoni (deskrizzjoni ta' l-oġġetti, tas-servizzi jew tax-xogħlijiet jew tal-kategoriji tagħhom li jridu jiġu akkwistati permezz tas-sistema).3. Il-kondizzjonijiet li jridu jiġu ssodisfati mill-fornituri, kuntratturi u minn dawk li jipprovdu servizz sabiex huma jkunu kkwalifikati skond is-sistema u l-metodi li permezz tagħhom kull waħda minn dawn il-kondizzjonijiet trid tiġi vverifikata. Meta d-deskrizzjoni ta' dawn il-kondizzjonijiet u l-metodi tal-verifika huma voluminużi u msejsa fuq dokumenti disponibbli għall-fornituri, kuntratturi u dawk li jipprovdu servizzi li huma interessati, għandu jkun biżżejjed jekk isir sommarju tal-kondizzjonijiet u tal-metodi ewlenin kif ukoll referenzi għal dawn id-dokumenti.4. Il-perjodu ta' validità tas-sistema ta' kwalifikazzjoni u l-formalitajiet għat-tiġdid tiegħu.5. Referenza għall-fatt li l-avviż jaħdem bħas-sejħa għall-kompetizzjoni.6. L-indirizz ta' fejn jistgħu jinkisbu iktar informazzjoni u dokumentazzjoni li jirrigwardaw is-sistema ta' kwalifikazzjoni (jekk differenti mill-indirizz imsemmi taħt 1).7. Kull informazzjoni oħra relevanti.L-ANNESS XIVL-AVVIŻ PERJODIKU TA' INFORMAZZJONII. L-INTESTATURI LI JRIDU JIMTLEW F'KULL KAŻ1. L-isem, l-indirizz, l-indirizz telegrafiku, in-numru tat-telefon, in-numri tat-telex u tal-fax ta' l-entità kontraenti jew tas-servizz li minn għandhom tista' tinkiseb informazzjoni addizjonali.2. (a) Għal kuntratti ta' provvista: in-natura u l-kwantità jew il-valur tas-servizzi jew tal-prodotti li jridu jiġu forniti.(b) Għall-kuntratti ta' xogħlijiet: in-natura u l-varjetà tas-servizzi li jridu jiġu pprovduti, il-karatteristiċi ġenerali tax-xogħol jew tal-lottijiet b'referenza għax-xogħol.(ċ) Għall-kuntratti ta' servizzi: l-akkwist totali maħsub f'kull waħda mill-kategoriji ta' servizzi mniżżla fil-lista fl-Anness XVI A.3. Id-data ta' meta jintbagħat l-avviż mill-entità kontraenti.4. Id-data meta l-avviż jasal fl-Uffiċċju tal-Pubblikazzjonijiet Uffiċjali tal-Komunitajiet Ewropej (li trid tiġi fornita minn dan l-Uffiċċju).5. Kull informazzjoni relevanti oħra.II. L-INFORMAZZJONI LI TRID TINGĦATA META L-AVVIŻ JINTUŻA BĦALA MEZZ GĦAS-SEJĦA GĦALL-KOMPETIZZJONI JEW IKUN JIPPERMETTI T-TNAQQIS TA' L-GĦELUQ TAŻ-ŻMIEN SABIEX JIĠU RĊEVUTI L-KANDIDATURI JEW L-OFFERTI6. Referenza għall-fatt illi l-fornituri interessati jridu jagħtu pariri lill-entità dwar l-interess tagħhom fil-kuntratt jew fil-kuntratti.7. L-għeluq taż-żmien sa meta jistgħu jiġu rċevuti l-applikazzjonijiet għas-sejħa għall-offerti.III. L-INFORAZZJONI LI TRID TINGĦATA, SAKEMM DIN L-INFORMAZZJONI TKUN DISPONIBBLI, META L-AVVIŻ JINTUŻA BĦALA MEZZ GĦAS-SEJĦA GĦALL-KOMPETIZZJONI JEW IKUN JIPPERMETTI T-TNAQQIS TA' L-GĦELUQ TAŻ-ŻMIEN SABIEX JIĠU RĊEVUTI L-KANDIDATURI JEW L-OFFERTI8. In-natura u l-kwantità ta' l-oġġetti li jridu jiġu forniti jew in-natura ġenerali tax-xogħol jew tal-kategorija tas-servizz fis-sens ta' l-Anness XVI A u d-deskrizzjoni (klassifika tal-KKP), li tiddikjara jekk huwiex previst xi ftehim qafas, inklużi kull alternattivi għal akkwist ulterjuri u stima taż-żmien meta dawn l-alternattivi jistgħu jiġu eżerċitati. Fil-każ ta' kuntratti rikorrenti, ukoll, stima taż-żmien għal sejħiet sussegwenti ta' kompetizzjoni.9. Iddikjara jekk humiex meħtieġa offerti għax-xiri, kiri, xiri bin-nifs jew kull kombinazzjoni ta' dawn.10. Il-limiti taż-żmien tal-kunsinna jew tat-twettiq jew tat-tul taż-żmien tal-kuntratt u, sa fejn jista' jkun, tal-bidu.11. L-indirizz li fih l-impriżi interessati għandhom jibagħtu bil-miktub l-espressjonijiet ta' l-interess tagħhom.Id-data finali ta' meta jiġu rċevuti dawn l-espressjonijiet ta' interess.Il-lingwa jew il-lingwi awtorizzati għall-preżentazzjoni tal-kandidaturi jew ta' l-offerti.12. Il-kondizzjonijiet ekonomiċi jew finanzjarji, u l-garanziji finanzjarji u tekniċi meħtieġa mingħand il-fornituri.13. (a) Id-data proviżorja, jekk magħrufa, għall-bidu tal-proċeduri sabiex jingħata kuntratt jew kuntratti.(b) It-tip ta' proċedura ta' għoti (ristretta jew negozjata).(ċ) Dettalji dwar l-ammont u l-ħlas ta' kull somma li trid titħallas biex jinkisbu d-dokumenti li jirigwardaw il-konsultazzjoni.L-ANNESS XVL-AVVIŻ DWAR KUNTRATTI KONĊESSII. L-INFORMAZZJONI GĦALL-PUBBLIKAZZJONI FIL-ĠURNAL UFFIĊJALI TAL-KOMUNITAJIET EWROPEJ (1)1. L-isem u l-indirizz ta' l-entità kontraenti.2. In-natura tal-kuntratt (provvisti, xogħlijiet jew servizzi; fejn xieraq, iddikjara jekk huwiex ftehim qafas).3. Ta' mill-inqas indikazzjoni sommarja dwar in-natura u l-kwantità tal-prodotti, tax-xogħlijiet jew tas-servizzi pprovduti.4. (a) Il-forma tas-sejħa għal kompetizzjoni (avviż dwar l-eżistenza ta' proċedura ta' kwalifikazzjoni; avviż perjodiku ta' informazzjoni; sejħa għall-offerti).(b) Referenza għall-pubblikazzjoni ta' l-avviż fil-Ġurnal Uffiċjali tal-Komunitajiet Ewropej.(ċ) Fil-każ ta' kuntratti mogħtija mingħajr sejħa minn qabel għall-kompetizzjoni, indikazzjoni dwar id-dispożizzjoni relevanti fl-Artikolu 20(2), jew fl-Artikolu 16.5. Il-proċedura ta' l-għoti (miftuħa, ristretta jew negozjata).6. In-numru ta' offerti rċevuti.7. Id-data ta' l-għoti tal-kuntratt.8. Il-prezz imħallas għal xiri bl-irħis skond l-Artikolu 20(2)(j).9. L-isem u l-indirizz tal-fornitur/i, kuntrattur/i jew provveditur/i tas-servizzi.10. Iddikjara, fejn xieraq, jekk il-kuntratt ingħatax jew jistax jingħata lil sottokuntratturi.11. Il-press imħallas jew il-prezzijiet ta' l-ogħla u l-inqas offerti meqjusa waqt l-għoti tal-kuntratt.12. Informazzjoni volontarja: il-valur u s-sehem tal-kuntratt li jista' jingħata b'sottokuntratt lil partijiet terzi, il-kriterji ta' l-għoti.II. INFORMAZZJONI MHUX INTENZJONATA GĦALL-PUBBLIKAZZJONI13. In-numru ta' kuntratti mogħtija (fejn konċessjoni tkun ġiet maqsuma bejn iktar minn fornitur wieħed).14. Il-valur ta' kull kuntratt mogħti.15. Il-pajjiż ta' l-oriġini tal-prodott jew tas-servizz (oriġini Komunitarju jew mhux Komunitarju; jekk dan ta' l-aħħar, imqassam skond il-pajjiż terz).16. Sar rikors għall-eċċezzjonijiet dwar l-użu ta' l-ispeċifikazzjonijiet Ewropej pprovduti fl-Artikolu 18(6). Jekk iva, ta' liema tip?17. Liema kriterji ta' għoti ġew użati (dawk l-iktar vantaġġużi ekonomikament; dawk ta' l-inqas prezz; il-kriterji permessi skond l-Artikolu 35)?18. Il-kuntratt ġie konċess lil wieħed li għamel l-offerti u ssottometta varjanti, b'mod konformi ma' l-Artikolu 34(3)?19. Kien hemm xi offerti li ġew esklużi minħabba li kienu baxxi b'mod abnormali, b'mod konformi ma' l-Artikolu 34(5) ?20. Id-data ta' meta intbagħat l-avviż mill-entità kontraenti.21. Fil-każ ta' kuntratti għas-servizzi mniżżla fil-lista fl-Anness XVI B, ftehim mill-entità kontraenti dwar il-pubblikazzjoni ta' l-avviż (l-Artikolu 24(3))."Dikjarazzjoni mill-Parlament Ewropew, mill-Kunsill u mill-KummissjoniIl-Parlament Ewropew, il-Kunsill u l-Kummissjoni jiġbdu l-attenzjoni għall-obbligu li jiġu kkomunikati l-karatteristiċi u l-vantaġġi relevanti ta' l-offerta magħżula kif ukoll l-isem ta' min ikun rebaħ l-offerta, b'mod konformi ma' l-ewwel sottoparagrafu ta' l-Artikolu 41(4), ma jridx ikunu ta' ħsara għall-interessi leġittimi kummerċjali ta' intrapriżi pubbliċi jew privati, partikolarment permezz tal-ħruġ ta' informazzjoni sensittiva kummerċjali jew teknika.Jiġbdu l-attenzjoni wkoll għall-fatt li, skond l-Artikolu 4(4) tad-Direttiva tal-Kunsill 93/38/KEE, il-fornituri, il-kuntratturi jew dawk li jipprovdu servizzi, inkluż dak li jingħata l-kuntratt, jistgħu jesiġu li l-entità kontraenti, b'mod konformi mal-liġi nazzjonali, tirrispetta n-natura kunfidenzjali ta' l-informazzjoni li huma jagħmlu disponibbli.Dikjarazzjoni tal-KummissjoniIl-Kummissjoni tiddikjara illi, filwaqt li tkompli taċċerta li jiġi osservat il-prinċipju ta' trattament indaqs bejn l-entitajiet pubbliċi u dawk privati, hija tillimita t-talba tagħha għall-istatistika skond l-Artikolu 42(2) għall-minimu strett meħtieġ sabiex tissodisfa l-obbligi internazzjonali li joħorġu mill-GPA sabiex tnaqqas il-piżijiet li jaqgħu taħt ir-responsabbiltà ta' l-entitajiet kontraenti.Matul ir-reviżjoni presenti tal-GPA, il-Kummissjoni beħsiebha wkoll li tfittex simplifikazzjoni tar-rekwiżiti statistiċi fuq livell internazzjonali. Jekk jirnexxilha, il-Kummissjoni għandha tieħu l-passi kollha meħtieġa sabiex tiżgura li dan jiġi meqjus fir-rekwiżiti interni ta' l-istatistika.(1) ĠU C 138, tat-3. 6. 1995, p. 49 u ĠU C 28, tad-29. 1. 1997, p. 4.(2) ĠU C 256, tat-2.10. 1995, p. 4 u ĠU C 212, tat-22. 7. 1996, p. 13.(3) L-Opinjoni tal-Parlament Ewropew tat-22 ta' Ottubru 1996 (ĠU C 347, tat-18.11.1996, p. 25), il-Pożizzjoni Komuni tal-Kunsill ta' l-20 ta' Diċembru 1996 (ĠU C 111, tad-9.4.1997, p. 65) u d-Deċiżjoni tal-Parlament Ewropew ta' l-14 ta' Mejju 1997 (ĠU C 167, tat-2.6.1997, p. 53). Id-Deċiżjoni tal-Parlament Ewropew tas-16 ta' Diċembru 1997 u d-Deċiżjoni tal-Kunsill tal-15 ta' Diċembru 1997.(4) ĠU L 336, tat-23.12.1994, p. 1.(5) ĠU L 199, tad-9.8.1993, p. 84. Direttiva kif emendata l-aħħar bl-Att ta' Adeżjoni ta' l-1994.(1) L-informazzjoni fl-intestaturi 6, 9 u 11 hija meqjusa bħala informazzjoni mhux intenzjonata għall-pubblikazzjoni fejn l-entità li tagħmel l-għotja jidhrilha illi l-pubblikazzjoni tagħha tista' tkun ta' detriment għal interess kummerċjali sensittiv.


title: Direttiva tal-Kunsill 2013/23/UE tat- 13 ta' Mejju 2013 li tadatta ċerti direttivi fil-qasam tas-servizzi finanzjarji, minħabba l-adeżjoni tar-Repubblika tal-Kroazja

text:
               10.6.2013

               MT

               Il-Ġurnal Uffiċjali tal-Unjoni Ewropea

               L 158/362

         DIRETTIVA TAL-KUNSILL 2013/23/UE
   tat-13 ta' Mejju 2013
   li tadatta ċerti direttivi fil-qasam tas-servizzi finanzjarji, minħabba l-adeżjoni tar-Repubblika tal-Kroazja
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra t-Trattat tal-Adeżjoni tal-Kroazja, u b'mod partikolari l-Artikolu 3(4) tiegħu,
   Wara li kkunsidra l-Att tal-Adeżjoni tal-Kroazja, u b'mod partikolari l-Artikolu 50 tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Skont l-Artikolu 50 tal-Att ta’ Adeżjoni tal-Kroazja, fejn l-atti tal-istituzzjonijiet adottati qabel l-adeżjoni jirrikjedu l-adattament minħabba l-adeżjoni, u l-adattamenti meħtieġa ma jkunux previsti f'dak l-Att ta’ Adeżjoni jew fl-Annessi tiegħu, il-Kunsill, li jaġixxi b'maġġoranza kwalifikata fuq proposta mill-Kummissjoni, għandu, għal dan il-għan, jadotta l-atti meħtieġa, jekk l-att oriġinali ma ġiex adottat mill-Kummissjoni.

               (2)

               L-Att Finali tal-Konferenza li fassal u adotta t-Trattat ta' Adeżjoni tal-Kroazja indika li l-Partijiet Kontraenti Għolja kienu laħqu qbil politiku dwar sett ta' adattamenti għal atti adottati mill-istituzzjonijiet li kienu meħtieġa minħabba l-adeżjoni u stieden lill-Kunsill u lill-Kummissjoni biex jadottaw dawk l-adattamenti qabel l-adeżjoni, kompluti u aġġornati kif meħtieġ biex jitqies l-evoluzzjoni tal-liġi tal-Unjoni.

               (3)

               Id-Direttivi 73/239/KEE (1), 2002/83/KE (2), 2005/68/KE (3) u 2009/138/KE (4) għandhom għalhekk jiġu emendati skont dan,

         ADOTTA DIN ID-DIRETTIVA:
   Artikolu 1
   Id-Direttivi 73/239/KEE, 2002/83/KE, 2005/68/KE u 2009/138/KE huma emendati kif stabbilit fl-Anness għal din id-Direttiva.
   Artikolu 2
   1.   L-Istati Membri għandhom jadottaw u jippubblikaw sa mhux iktar tard mid-data tal-adeżjoni tal-Kroazja mal-Unjoni, il-liġijiet, ir-regolamenti u d-dispożizzjonijiet amministrattivi neċessarji biex jikkonformaw ma' din id-Direttiva. Huma għandhom jikkomunikaw minnufih it-test ta' dawk id-dispożizzjonijiet lill-Kummissjoni.
   Huma għandhom japplikaw dawk id-dispożizzjonijiet mid-data tal-adeżjoni tal-Kroazja fl-Unjoni.
   Meta l-Istati Membri jadottaw dawk il-miżuri, huma għandhom jinkludu referenza għal din id-Direttiva jew ikunu akkumpanjati minn tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jadottaw fil-qasam kopert minn din id-Direttiva.
   Artikolu 3
   Din id-Direttiva għandha tidħol fis-seħħ soġġetta għal, u mid-data tad-dħul fis-seħħ tat-Trattat tal-Adeżjoni tal-Kroazja.
   Artikolu 4
   Din id-Direttiva hija indirizzata lill-Istati Membri.

      Magħmul fi Brussell, it-13 ta’ Mejju 2013.

            Għall-Kunsill

            Il-President

         S. COVENEY

      (1)  L-Ewwel Direttiva tal-Kunsill tal-24 ta’ Lulju 1973 dwar il-koordinament ta’ liġijiet, regolamenti u dispożizzjonijiet amministrattivi li jirrigwardaw il-bidu u t-twettiq tan-negozju tal-assigurazzjoni diretta barra mill-assigurazzjoni tal-ħajja (ĠU L 228, 16.8.1973, p. 3.) (Edizzjoni Speċjali bil-Malti: Kap. 06 Vol. 01 p. 14).

      (2)  Id-Direttiva tal-Parlament Ewropew u tal-Kunsill tal-5 ta’ Novembru 2002 li tikkonċerna l-assigurazzjoni fuq il-ħajja (ĠU L 345, 19.12.2002, p. 1.) (Edizzjoni Speċjali bil-Malti: Kap. 06 Vol. 06 p. 3).

      (3)  Id-Direttiva 2005/68/KE tal-Parlament Ewropew u tal-Kunsill tas-16 ta’ Novembru 2005 dwar ir-riassigurazzjoni (ĠU L 323, 9.12.2005, p. 1.)

      (4)  Id-Direttiva 2009/138/KE tal-Parlament Ewropew u tal-Kunsill tal-25 ta’ Novembru 2009 dwar il-bidu u l-eżerċizzju tan-negozju tal-assigurazzjoni u tar-riassigurazzjoni (Solvibbiltà II) (ĠU L 335, 17.12.2009, p. 1.)

      ANNESS

                  1.

                  Fl-Artikolu 8(1)(a) tad-Direttiva tal-Kunsill 73/239/KEE, jiżdied dan li ġej:

                              “—

                              fil-każ tar-Repubblika tal-Kroazja: ‘dioničko društvo’, ‘društvo za uzajamno osiguranje’.”

                  2.

                  Id-Direttiva 2002/83/KE hija emendata kif ġej:

                              (a)

                              fl-Artikolu 6(1)(a), dan li ġej jiddaħħal wara l-entrata għar-Repubblika Franċiża:

                                          “—

                                          fil-każ tar-Repubblika tal-Kroazja: ‘dioničko društvo’, ‘društvo za uzajamno osiguranje’,”;

                              (b)

                              fl-Artikolu 18(3), dan li ġej jiddaħħal wara l-ħames inċiż:

                                          “—

                                          l-1 ta’ Lulju 2013 għal impriżi awtorizzati fil-Kroazja u,”.

                  3.

                  Fl-Anness I għad-Direttiva 2005/68/KE dan li ġej jiddaħħal wara l-entrata għar-Repubblika Franċiża:

                              “—

                              fil-każ tar-Repubblika tal-Kroazja: ‘dioničko društvo’.”.

                  4.

                  Id-Direttiva 2009/138/KE hija emendata kif ġej:

                              (a)

                              fl-ewwel subparagrafu tal-Artikolu 73(5), jiddaħħal il-punt li ġej:

                                          “(ea)

                                          l-1 ta’ Lulju 2013 għal impriżi awtorizzati fil-Kroazja;”

                              (b)

                              L-Anness III huwa emendat kif ġej:

                                          (i)

                                          fil-Parti A, jiddaħħal il-punt li ġej:

                                                      “(10a)

                                                      fil-każ tar-Repubblika tal-Kroazja: ‘dioničko društvo’, ‘društvo za uzajamno osiguranje’;”;

                                          (ii)

                                          fil-Parti B, jiddaħħal il-punt li ġej:

                                                      “(10a)

                                                      fil-każ tar-Repubblika tal-Kroazja: ‘dioničko društvo’, ‘društvo za uzajamno osiguranje’;”;

                                          (iii)

                                          fil-Parti C, jiddaħħal il-punt li ġej:

                                                      “(10a)

                                                      fil-każ tar-Repubblika tal-Kroazja: ‘dioničko društvo’;”.


title: Direttiva tal-Kummissjoni 2011/32/UE tat- 8 ta’ Marzu 2011 li temenda d-Direttiva tal-Kunsill 91/414/KEE biex tiġi inkluża l-isossaben bħala sustanza attiva u li temenda d-Deċiżjoni tal-Kummissjoni 2008/934/KE  Test b’relevanza għaż-ŻEE

text:
               9.3.2011

               MT

               Il-Ġurnal Uffiċjali tal-Unjoni Ewropea

               L 62/19

         DIRETTIVA TAL-KUMMISSJONI 2011/32/UE
   tat-8 ta’ Marzu 2011
   li temenda d-Direttiva tal-Kunsill 91/414/KEE biex tiġi inkluża l-isossaben bħala sustanza attiva u li temenda d-Deċiżjoni tal-Kummissjoni 2008/934/KE
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 dwar it-tqegħid fis-suq ta’ prodotti għall-protezzjoni tal-pjanti (1), u b’mod partikolari l-Artikolu 6(1) tagħha,
   Billi:

               (1)

               Ir-Regolamenti tal-Kummissjoni (KE) Nru 451/2000 (2) u (KE) Nru 1490/2002 (3) jistipulaw ir-regoli dettaljati għall-implimentazzjoni tat-tielet stadju tal-programm tax-xogħol imsemmi fl-Artikolu 8(2) tad-Direttiva 91/414/KEE u jistabbilixxu lista ta’ sustanzi attivi li għandhom jiġu vvalutati, bl-għan tal-inklużjoni possibbli tagħhom fl-Anness I tad-Direttiva 91/414/KEE. Din il-lista kienet tinkludi l-isossaben.

               (2)

               Skont l-Artikolu 11e tar-Regolament (KE) Nru 1490/2002, in-notifikatur irtira l-appoġġ tiegħu għall-inklużjoni ta’ din is-sustanza attiva fl-Anness I tad-Direttiva 91/414/KEE fi żmien xahrejn mill-wasla tal-abbozz tar-rapport tal-valutazzjoni. Għaldaqstant, id-Deċiżjoni tal-Kummissjoni 2008/934/KE tal-5 ta’ Diċembru 2008 dwar in-noninklużjoni ta’ ċerti sustanzi attivi fl-Anness I tad-Direttiva tal-Kunsill 91/414/KEE u l-irtirar tal-awtorizzazzjonijiet għall-prodotti għall-protezzjoni tal-pjanti li fihom dawn is-sustanzi (4) ġiet adottata dwar in-noninklużjoni tal-isossaben.

               (3)

               Skont l-Artikolu 6(2) tad-Direttiva 91/414/KEE n-notifikant oriġinali (minn hawn il quddiem “l-applikant”) ressaq applikazzjoni ġdida li titlob l-applikazzjoni tal-proċedura aċċelerata, kif stipulat fl-Artikoli 14 sa 19 tar-Regolament tal-Kummissjoni (KE) Nru 33/2008 tas-17 ta’ Jannar 2008 li jistipula regoli dettaljati għall-applikazzjoni tad-Direttiva tal-Kunsill 91/414/KEE fir-rigward ta’ proċedura regolari u aċċellerata għall-valutazzjoni ta’ sustanzi attivi li kienu jagħmlu parti mill-programm ta’ ħidma msemmi fl-Artikolu 8(2) ta’ dik id-Direttiva iżda li ma ġewx inklużi fl-Anness I tagħha (5).

               (4)

               L-applikazzjoni tressqet lill-Isvezja, li ġiet maħtura bħala l-Istat Membru relatur bir-Regolament (KE) Nru 1490/2002. Il-perjodu ta’ żmien għall-proċedura aċċellerata ġie rispettat. L-ispeċifikazzjoni tas-sustanza attiva u l-użi sostnuti huma l-istess bħal dawk li kienu s-suġġett tad-Deċiżjoni 2008/934/KE. Dik l-applikazzjoni hija konformi wkoll mar-rekwiżiti proċedurali u sostanzjali li jifdal tal-Artikolu 15 tar-Regolament (KE) Nru 33/2008.

               (5)

               L-Isvezja vvalutat id-dejta addizzjonali mressqa mill-applikant u ppreparat rapport addizzjonali. Dan ir-rapport intbagħat lill-Awtorità Ewropea dwar is-Sigurtà fl-Ikel (minn hawn ’il quddiem “l-Awtorità”) u lill-Kummissjoni fl-20 ta’ Novembru 2009. L-Awtorità kkomunikat ir-rapport addizzjonali lill-Istati Membri l-oħra u lill-applikant għall-kummenti u bagħtet il-kummenti li kienu waslulha lill-Kummissjoni. Skont l-Artikolu 20(1) tar-Regolament (KE) Nru 33/2008 u fuq talba tal-Kummissjoni, l-Awtorità ppreżentat il-konklużjonijiet tagħha dwar l-isossaben lill-Kummissjoni fis-27 ta’ Awwissu 2010 (6). L-abbozz tar-rapport ta’ valutazzjoni, ir-rapport addizzjonali u l-konklużjoni tal-Awtorità ġew reveduti mill-Istati Membri u l-Kummissjoni fi ħdan il-Kumitat Permanenti dwar il-Katina Alimentari u s-Saħħa tal-Annimali u ffinalizzati fit-28 ta’ Jannar 2011 fil-format tar-rapport ta’ reviżjoni tal-Kummissjoni għall-isossaben.

               (6)

               Ħareġ ċar minn diversi eżamijiet li saru li l-prodotti għall-ħarsien tal-pjanti li fihom l-isossaben huma mistennija jissodisfaw, b’mod ġenerali, ir-rekwiżiti stipulati fl-Artikolu 5(1)(a) u (b) tad-Direttiva 91/414/KEE, b’mod partikolari dwar l-użi tagħhom li ġew eżaminati u mniżżla fid-dettall fir-rapport ta’ reviżjoni tal-Kummissjoni. Għaldaqstant, huwa xieraq li l-isossaben tiġi inkluża fl-Anness I biex jiġi assigurat li fl-Istati Membri kollha jkunu jistgħu jingħataw l-awtorizzazzjonijiet tal-prodotti għall-ħarsien tal-pjanti li fihom din is-sustanza skont id-dispożizzjonijiet ta’ din id-Direttiva.

               (7)

               Bla ħsara għal dik il-konklużjoni, huwa xieraq li jinkiseb aktar tagħrif dwar ċerti punti speċifiċi. L-Artikolu 6(1) tad-Direttiva 91/414/KE jistipula li l-inklużjoni ta’ sustanza fl-Anness I tista’ tkun suġġetta għal xi kondizzjonijiet. Għaldaqstant huwa xieraq li jinħtieġ li l-applikant jibgħat informazzjoni ta’ konferma dwar l-ispeċifikazzjoni tal-materjal tekniku, kif immanifatturat kommerċjalment, ir-rilevanza tal-impuritajiet, il-fdalijiet fin-newba tal-uċuħ u r-riskju potenzjali lill-organiżmi akkwatiċi.

               (8)

               Għandu jitħalla jgħaddi perjodu raġonevoli qabel ma tiġi inkluża sustanza attiva fl-Anness I biex l-Istati Membri u l-partijiet interessati jingħataw ċans jippreparaw irwieħhom biex jissodisfaw ir-rekwiżiti l-ġodda li jirriżultaw mill-inklużjoni.

               (9)

               Mingħajr ħsara għall-obbligazzjonijiet stipulati fid-Direttiva 91/414/KEE bħala konsegwenza tal-inklużjoni ta’ sustanza attiva fl-Anness I, l-Istati Membri għandhom jingħataw perjodu ta’ sitt xhur wara l-inklużjoni biex jirrevedu l-awtorizzazzjonijiet eżistenti ta’ prodotti għall-ħarsien tal-pjanti li fihom l-isossaben sabiex jaċċertaw li r-rekwiżiti stipulati fid-Direttiva 91/414/KEE, b’mod partikolari fl-Artikolu 13 tagħha u l-kondizzjonijiet rilevanti stipulati fl-Anness I, jiġu sodisfatti. L-Istati Membri għandhom ivarjaw, ibiddlu jew jirtiraw, kif ikun meħtieġ, l-awtorizzazzjonijiet eżistenti, skont id-dispożizzjonijiet tad-Direttiva 91/414/KEE. B’deroga mill-iskadenza msemmija hawn fuq, għandu jiġi pprovdut perjodu itwal għas-sottomissjoni u l-valutazzjoni tad-dossier sħiħ tal-Anness III ta’ kull prodott għall-ħarsien tal-pjanti għal kull użu maħsub skont il-prinċipji uniformi stabbiliti fid-Direttiva 91/414/KEE.

               (10)

               L-esperjenza miksuba minn inklużjonijiet preċedenti fl-Anness I tad-Direttiva 91/414/KEE ta’ sustanzi attivi vvalutati fil-qafas tar-Regolament tal-Kummissjoni (KEE) Nru 3600/92 tal-11 ta’ Diċembru 1992 li jistabbilixxi r-regoli dettaljati għall-implimentazzjoni tal-ewwel stadju tal-programm ta’ xogħol imsemmi fl-Artikolu 8(2) tad-Direttiva tal-Kunsill 91/414/KEE li jittratta dwar it-tqegħid fis-suq ta’ prodotti għall-protezzjoni tal-pjanti (7) wriet li jistgħu jinħolqu diffikultajiet fl-interpretar tal-obbligi ta’ dawk li għandhom f’idhom awtorizzazzjonijiet eżistenti b’rabta mal-aċċess għad-dejta. Għalhekk, biex jiġu evitati aktar diffikultajiet, jidher li huwa meħtieġ li d-dmirijiet tal-Istati Membri jiġu ċċarati, speċjalment id-dmir li jivverifikaw li d-detentur ta’ awtorizzazzjoni jkollu x’juri li għandu aċċess għal dossier li jissodisfa r-rekwiżiti tal-Anness II ta’ dik id-Direttiva. Madankollu, din il-kjarifika ma timponi l-ebda obbligi ġodda fuq l-Istati Membri jew fuq id-detenturi tal-awtorizzazzjonijiet, meta mqabbla mad-direttivi li ġew adottati s’issa li jemendaw l-Anness I.

               (11)

               Għalhekk huwa xieraq li d-Direttiva 91/414/KEE tiġi emendata skont dan.

               (12)

               Id-Deċiżjoni 2008/934/KE tistipula li l-isossaben ma jkunx inkluż u li l-awtorizzazzjonijiet għall-prodotti għall-ħarsien tal-pjanti li fihom din is-sustanza jkunu rtirati sal-31 ta’ Diċembru 2011. Hemm bżonn li titħassar il-linja li tikkonċerna l-isossaben fl-Anness ma’ dik id-Deċiżjoni.

               (13)

               Huwa għalhekk xieraq li d-Deċiżjoni 2008/934/KE tiġi emendata skont dan.

               (14)

               Il-miżuri stipulati f’din id-Direttiva huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,

         ADOTTAT DIN ID-DIRETTIVA:
   Artikolu 1
   L-Anness I mad-Direttiva 91/414/KEE huwa emendat kif stipulat fl-Anness ma’ din id-Direttiva.
   Artikolu 2
   Il-linja li tikkonċerna l-isossaben fl-Anness tad-Deċiżjoni 2008/934/KE hija mħassra.
   Artikolu 3
   L-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva sa mhux aktar tard mit-30 ta’ Novembru 2011. Huma għandhom minnufih jikkomunikaw lill-Kummissjoni t-test ta’ dawk id-dispożizzjonijiet, kif ukoll tabella ta’ korrelazzjoni bejn dawk id-dispożizzjonijiet u din id-Direttiva.
   Huma għandhom japplikaw dawn id-dispożizzjonijiet mill-1 ta’ Diċembru 2011.
   Meta l-Istati Membri jadottaw dawn id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati minn din ir-referenza fil-ħin tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.
   Artikolu 4
   1.   L-Istati Membri, fejn meħtieġ, u fi qbil mad-Direttiva 91/414/KEE, għandhom jemendaw jew jirtiraw l-awtorizzazzjonijiet eżistenti għall-prodotti għall-protezzjoni tal-pjanti li fihom l-isossaben bħala sustanza attiva sat-30 ta’ Novembru 2011.
   Sa dik id-data huma għandhom b’mod partikolari jivverifikaw li l-kondizzjonijiet fl-Anness I tad-Direttiva li jikkonċernaw l-isossaben huma sodisfatti, bl-eċċezzjoni ta’ dawk identifikati fil-parti B tal-annotazzjoni li tikkonċerna dik is-sustanza attiva, u li d-detentur tal-awtorizzazzjoni jkollu f’idejh, jew li jkollu aċċess għal, dossier li jissodisfa r-rekwiżiti tal-Anness II ta’ dik id-Direttiva skont il-kondizzjonijiet tal-Artikolu 13 ta’ dik id-Direttiva.
   2.   B’deroga mill-paragrafu 1, għal kull prodott awtorizzat għall-ħarsien tal-pjanti li fih l-isossaben bħala l-unika sustanza attiva jew inkella bħala waħda minn bosta sustanzi attivi li kienu lkoll elenkati fl-Anness I tad-Direttiva 91/414/KEE sa mhux aktar tard mill-31 ta’ Mejju 2011, l-Istati Membri għandhom jevalwaw mill-ġdid il-prodott skont il-prinċipji uniformi previsti fl-Anness VI tad-Direttiva 91/414/KEE, fuq il-bażi ta’ dossier li jissodisfa r-rekwiżiti tal-Anness III ta’ dik id-Direttiva u billi titqies il-parti B tal-annotazzjoni fl-Anness I ta’ dik id-Direttiva li tikkonċerna l-isossaben. Fuq il-bażi ta’ dik il-valutazzjoni, huma għandhom jistabbilixxu jekk il-prodott jissodisfax il-kondizzjonijiet stabbiliti fl-Artikolu 4(1)(b), (c), (d) u (e) tad-Direttiva 91/414/KEE.
   Wara li dan jiġi ddeterminat, l-Istati Membri għandhom:

               (a)

               fil-każ ta’ prodott li jkun fih l-isossaben bħala l-unika sustanza attiva, fejn meħtieġ, jemendaw jew jirtiraw l-awtorizzazzjoni sa mhux aktar tard mill-31 ta’ Mejju 2015; jew

               (b)

               fil-każ ta’ prodott li fih l-isossaben bħala waħda minn diversi sustanzi attivi, fejn hu meħtieġ, jemendaw jew jirtiraw l-awtorizzazzjoni sal-31 ta’ Mejju 2015 jew sad-data ffissata għat-tali emenda jew irtirar fid-Direttiva jew Direttivi rispettivi li żiedu s-sustanza jew sustanzi rilevanti fl-Anness I tad-Direttiva 91/414/KEE, skont liema minnhom hi l-aktar reċenti.

         Artikolu 5
   Din id-Direttiva għandha tidħol fis-seħħ fl-1 ta’ Ġunju 2011.
   Artikolu 6
   Din id-Direttiva hija indirizzata lill-Istati Membri.

      Magħmul fi Brussell, it-8 ta’ Marzu 2011.

            Għall-Kummissjoni

            Il-President

         José Manuel BARROSO

      (1)  ĠU L 230, 19.8.1991, p. 1.

      (2)  ĠU L 55, 29.2.2000, p. 25.

      (3)  ĠU L 224, 21.8.2002, p. 23.

      (4)  ĠU L 333, 11.12.2008, p. 11.

      (5)  ĠU L 15, 18.1.2008, p. 5.

      (6)  L-Awtorità Ewropea dwar is-Sigurtà tal-Ikel; Konklużjoni dwar ir-reviżjoni inter pares tal-valutazzjoni tar-riskju għall-pestiċidi tas-sustanza attiva isossaben. EFSA Journal 2010;8(9):1714. [83 pp.] doi:10.2903/j.efsa.2010.1714. Disponibbli onlajn: www.efsa.europa.eu/efsajournal.htm

      (7)  ĠU L 366, 15.12.1992, p. 10.

      ANNESS
      L-annotazzjoni li ġejja għandha tiġi miżjuda fl-aħħar tat-tabella tal-Anness I tad-Direttiva 91/414/KEE:

                     Nru

                     Isem Komuni, Numri ta' Identifikazzjoni

                     Isem tal-IUPAC

                     Purità (1)

                     Dħul fis-seħħ

                     Skadenza tal-inklużjoni

                     Dispożizzjonijiet speċifiċi

                     “341

                     Isossaben
                     Nru tal-CAS: 82558-50-7
                     Nru CIPAC: 701

                     N-[3-(1-etil-1-metilpropil)-1,2-ossażol-5-yl]-2,6-dimetossibenżamid

                     ≥ 910 g/kg
                     Toluwen: ≤ 3 g/kg

                     Fl-1 ta' Ġunju 2011.

                     Il-31 ta' Mejju 2021

                     PARTI A
                     L-użu bħala erbiċida biss jista' jiġi awtorizzat.
                     PARTI B
                     Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta' reviżjoni dwar l-isossaben, u b'mod partikolari l-Appendiċi I u II tiegħu, kif iffinalizzati mill-Kumitat Permanenti dwar il-Katina Alimentari u s-Saħħa tal-Annimali fit-28 ta' Jannar 2011.
                     F'din il-valutazzjoni ġenerali l-Istati Membri għandhom jagħtu attenzjoni partikolari għar-riskju lill-organiżmi akkwatiċi, ir-riskju lill-pjanti tal-art mhux fil-mira u l-lissija potenzjali ta' metaboliti fl-ilma ta' taħt l-art.
                     Il-kondizzjonijiet għall-użu għandhom jinkludu miżuri xierqa li jtaffu r-riskju, fejn meħtieġ.
                     L-Istati Membri kkonċernati għandhom jitolbu li jitressaq tagħrif ta' konferma rigward:

                                 (a)

                                 l-ispeċifikazzjoni tal-materjal tekniku, kif immanifatturat kommerċjalment;

                                 (b)

                                 ir-rilevanza tal-impuritajiet;

                                 (c)

                                 il-fdalijiet fin-newba;

                                 (d)

                                 ir-riskju potenzjali għall-organiżmi akkwatiċi.

                           L-Istati Membri kkonċernati għandhom jiżguraw li l-applikant jibgħat lill-Kummissjoni l-informazzjoni stabbilita fil-punti (a) u (b) fi żmien sitt xhur mid-dħul fis-seħħ tad-Direttiva ta' inklużjoni u l-informazzjoni stabbilita fil-punti (c) u (d) sal-31 ta' Mejju 2013.”

         (1)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport ta' reviżjoni.


title: Id-Direttiva Tal-Kunsill tad-19 ta' Diċembru 1991 li temenda d-Direttiva Nru 89/437/KEE dwar l-iġjene u problemi tas-saħħa li jeffettwaw il-produzzjoni u t-tqegħid fis-suq ta' prodotti li joriġinaw mill-bajd

text:
Avviż Legali Importanti

|

31991L0684

Official Journal L 376 , 31/12/1991 P. 0038 - 0038 Finnish special edition: Chapter 3 Volume 40 P. 0026  Swedish special edition: Chapter 3 Volume 40 P. 0026

		Id-Direttiva Tal-Kunsilltad-19 ta' Diċembru 1991li temenda d-Direttiva Nru 89/437/KEE dwar l-iġjene u problemi tas-saħħa li jeffettwaw il-produzzjoni u t-tqegħid fis-suq ta' prodotti li joriġinaw mill-bajd(91/684/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea,Wara l-kkunsidra d-Direttiva tal-Kunsill 89/437/KEE ta' l-20 ta' Ġunju 1989 dwar l-iġjene u l-problemi tas-saħħa li jeffettwaw il-produzzjoni u t-tqegħid fis-suq ta' prodotti li joriġinaw mill-bajd [1], kif emendata mid-Direttiva Nru 89/662/KEE [2], u b'mod partikolari l-Artikolu 10 tagħha,Wara li kkunsidra l-proposta mill-Kummissjoni,Billi ċerti dispożizzjonijiet ta' l-Anness għandhom jiġu addattati għall-progress xjentifiku u teknoloġiku, skond l-Artikolu 10 tad-Direttiva Nru 89/437/KEE, rigward l-ittestjar għall-istaphylococci fi prodotti li joriġinaw mill-bajd u t-temperatura tal-magazzinaġġ għal ċerti prodotti li joriġinaw mill-bajd,ADOTTA DIN ID-DIRETTIVA:L-Artikolu 1L-Anness mad-Direttiva 89/437/KEE qiegħed b'hekk jiġi emendat kif ġej:1. It-tielet inċiż tal-punt 1(b) tal-Kapitlu VI għandu jinbidel b'dan li ġej:"— Staphylococcus aureus: in-nuqqas tiegħu fi gramma waħda ta' prodott li joriġina mill-bajd."2. Ir-raba' inċiż tal-punt 3 tal-Kapitlu IX għandu jitħassar.L-Artikolu 2L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma' din id-Direttiva mhux aktar tard mill-31 ta' Diċembru 1991. Dawn għandhom mill-ewwel jgħarrfu lill-Kummissjoni b'dan.Meta l-Istati Membri jadottaw il-miżuri msemmija fl-ewwel subparagrafu, dawn għandhom jkun fihom referenza għal din id-Direttiva jew għandhom ikunu akkumpanjati minn din ir-referenza waqt il-pubblikazzjoni uffiċjali tagħhom.Il-proċedura biex issir din ir-referenza għandha tiġi stabbilita mill-Istati Membri.L-Artikolu 3Din id-Direttiva hija indirizzata lill-Istati Membri.Magħmula fi Brussel, fid-19 ta' Diċembru 1991.Għall-KunsillIl-PresidentP. Dankert[1] ĠU L 212, tat-22.7.1989, p. 87.[2] ĠU L 395, tat-30.12.1989, p. 13.--------------------------------------------------


title: Id-Direttiva tal-Kummissjoni ta’ l-1 ta’ Lulju 198 li tadatta għall-progress tekniku d-Direttiva tal-Kunsill 76/765/KEE dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ meters ta’ l-alkoħol u hydrometers ta’ l-alkoħol

text:
Avviż Legali Importanti

|

31982L0624

Official Journal L 252 , 27/08/1982 P. 0008 - 0009 Finnish special edition: Chapter 13 Volume 12 P. 0110  Spanish special edition: Chapter 13 Volume 12 P. 0256  Swedish special edition: Chapter 13 Volume 12 P. 0110  Portuguese special edition Chapter 13 Volume 12 P. 0256

		Id-Direttiva tal-Kummissjonita’ l-1 ta’ Lulju 198li tadatta għall-progress tekniku d-Direttiva tal-Kunsill 76/765/KEE dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ meters ta’ l-alkoħol u hydrometers ta’ l-alkoħol(82/624/KEE)Il-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jwaqqaf il-Komunità Ekonomika Ewropea,Wara li kkunsidrat id-Direttiva tal-Kunsill 71/316/KEE tas-26 ta’ Lulju 1971 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ dispożizzjonijiet komuni kemm għal strumenti ta’ kejl u kemm għal metodi ta’ kontroll metroloġiku [1], kif l-aħħar emendata bl-Att ta’ Adeżjoni tal-Greċja, u b’mod partikulari l-Artikolu 17 tagħha,Filwaqt li, minn meta ġiet adottata id-Direttiva 76/765/KEE [2], ġew żviluppati tekniki ġodda fil-qasam ta’ termometri użati sabiex jistabbilixxu l-qawwa alkoħolika; filwaqt li dik id-Direttiva għandha tkun emendata kif jixraq;Filwaqt li l-miżuri li għalihom hemm provvediment f’din id-Direttiva huma bi qbil mal-Kumitat dwar l-Adattament għall-Progress Tekniku tad-Direttivi għat-Tneħħija ta’ Ostakoli Tekniċi għall-Kummerċ fi Strumenti tal-Kejl,ADOTTAT DIN ID-DIRETTIVA:L-Artikolu 1It-test ta’ taqsima 9 ta’ l-Anness għad-Direttiva 76/765/KEE hu b’dan mibdul bi qbil ma’ l-Anness għal din id-Direttiva.L-Artikolu 2L-IStati Membri għandhom iġibu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva nhar l-1 ta’ Mejju 1983. Għandhom jinfurmaw minnufih lill-Kummissjoni b’dan.L-Artikolu 3Din id-Direttiva hija indirizzata lill-Istati Membri.Magħmula fi Brussel, fl-1 ta’ Lulju 1982.Għall-KummissjoniKarl-Heinz NarjesMembru tal-Kummissjoni[1] ĠU L 202, tas-6.9.1971, p. 1.[2] ĠU L 262, tas-27.9.1976, p. 143.--------------------------------------------------L-ANNESS9. TERMOMETRI UŻATI SABIEX TKUN STABBILITA L-QAWWA ALKOĦOLIKA9.1. Termometri inkorporati fl-istrument użat sabiex jistabbilixxi l-qawwa alkoħolikaJekk l-istrument użat sabiex jistabbilixxi l-qawwa alkoħolika jkun jappartjeni għal Klassi II jew III, termometru tat-tip ta’ l-espansjoni tal-merkurju b’casing tal-ħġieġ jista’ jkun inkorporat fihom.9.1.1. It-termometru għandu jkun gradwat għal 0.1 jew 0.2 jew 0.5 °C u m’hemmx għalfejn ikollu marka fuq l-iskala f’0 °C.9.1.2. L-ispazjar minimu ta’ l-iskala għandu jkun:0.8 mm fil-każ ta’ termometri ggradwati għal 0.1 u 0.2 ºC;1.0 mm fil-każ ta’ termometri ggradwati għal 0.5 ºC.9.1.3. Il-ħxuna tal-linji m’għandhiex tkun iktar minn kwint ta’ l-ispazjar ta’ l-iskala.9.1.4. L-iżball massimu permissibbli, pożittiv jew negattiv, għandu jkun:0.10 °C jekk it-termometru jkun iggradwat għal 0.1 °C;0.20 °C jekk it-termometru jkun iggradwat għal 0.2 jew 0.5 °C;9.1.5. Matul il-verifikazzjoni inizjali tal-KEE, l-iżball tat-termometru inkorporat għandu jkun stabbilit fuq minimu ta’ tliet punti fil-medda ta’ l-iskala.9.2. Termometri mhux inkorporati fi strument użat sabiex jistabbilixxi l-qawwa alkoħolika9.2.1. Jekk l-istrument użat sabiex jistabbilixxi l-qawwa alkoħolika jappartjeni għal Klassi I, it-termometru użat flimkien miegħu għandu jkun:- jew tat-tip ta’ reżistenza metallika, li jippermetti li t-temperatura tat-taħlita ta’ l-ilma u l-alkoħol tkun stabbilita bi żball massimu permissibbli ta’ ± 0.10 °C,- jew tat-tip ta’ espansjoni tal-merkurju b’casing tal-ħġieġ iggradwat għal 0.1 jew 0.5 °C.Termometri tal-merkurju għandhom ikollhom marka fuq l-iskala f’0 °C, l-ispazjar minimu ta’ l-iskala għandu jkun 0.8 mm u l-ħxuna tal-linji m’għandhiex tkun aktar minn kwint ta’ l-ispazju ta’ l-iskala.L-iżball massimu permissibbli, pożittiv jew negattiv, għandu jkun interval wieħed ta’ l-iskala.9.2.2. Jekk l-istrument użat sabiex jistabbilixxi l-qawwa alkoħolika jkun jappartjeni għal Klassi II jew III, it-termometru użat flimkien miegħu għandu jkun tat-tip ta’ l-espansjoni tal-merkurju b’casing tal-ħġieġ.9.2.2.1. It-termometru għandu jkun gradwat għal 0.1 jew 0.2 jew 0.5 °C. Għandu jkollu marka fuq l-iskala f’0 °C.9.2.2.2. L-ispazjar minimu ta’ l-iskala għandu jkun:0.8 mm fil-każ ta’ termometri ggradwati għal 0.1 jew 0.2 ºC;1.0 mm fil-każ ta’ termometri ggradwati għal 0.5 ºC.9.2.2.3. Il-ħxuna tal-linji m’għandhiex tkun iktar minn kwint ta’ l-ispazjar ta’ l-iskala.9.2.2.4. L-iżball massimu permissibbli għandu jkun:± 0.10 °C jekk it-termometru jkun iggradwat għal 0.1 °C;± 0.20 °C jekk it-termometru jkun iggradwat għal 0.2 jew 0.5 °C.--------------------------------------------------


title: Direttiva tal-Kunsill 2013/18/UE tat- 13 ta' Mejju 2013 li tadatta d-Direttiva 2009/28/KE tal-Parlament Ewropew u tal-Kunsill dwar il-promozzjoni tal-użu tal-enerġija minn sorsi rinnovabbli, minħabba l-adeżjoni tar-Repubblika tal-Kroazja

text:
               10.6.2013

               MT

               Il-Ġurnal Uffiċjali tal-Unjoni Ewropea

               L 158/230

         DIRETTIVA TAL-KUNSILL 2013/18/UE
   tat-13 ta' Mejju 2013
   li tadatta d-Direttiva 2009/28/KE tal-Parlament Ewropew u tal-Kunsill dwar il-promozzjoni tal-użu tal-enerġija minn sorsi rinnovabbli, minħabba l-adeżjoni tar-Repubblika tal-Kroazja
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra t-Trattat tal-Adeżjoni tal-Kroazja, u b'mod partikolari l-Artikolu 3(4) tiegħu,
   Wara li kkunsidra l-Att tal-Adeżjoni tal-Kroazja, u b'mod partikolari l-Artikolu 50 tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Skont l-Artikolu 50 tal-Att tal-Adeżjoni tal-Kroazja, fejn l-atti tal-istituzzjonijiet adottati qabel l-adeżjoni jirrikjedu adattament minħabba l-adeżjoni, u l-adattamenti meħtieġa ma kinux previsti f'dak l-Att tal-Adeżjoni jew fl-Annessi tiegħu, il-Kunsill, waqt li jaġixxi b'maġġoranza kwalifikata fuq proposta mill-Kummissjoni, għandu, għal dan il-għan, jadotta l-atti meħtieġa, jekk l-att oriġinali ma jkunx ġie adottat mill-Kummissjoni.

               (2)

               L-Att Finali tal-Konferenza li fasslet u adottat it-Trattat tal-Adeżjoni tal-Kroazja indika li l-Partijiet Kontraenti Għolja kienu laħqu qbil politiku dwar sett ta' adattamenti għal atti adottati mill-istituzzjonijiet li kienu meħtieġa minħabba l-adeżjoni u stieden lill-Kunsill u lill-Kummissjoni biex jadottaw dawk l-adattamenti qabel l-adeżjoni, kompluti u aġġornati fejn meħtieġ biex titqies l-evoluzzjoni tal-liġi tal-Unjoni.

               (3)

               Id-Direttiva 2009/28/KE tal-Parlament Ewropew u tal-Kunsill (1) għandha għalhekk tiġi emendata skont dan.

         ADOTTA DIN ID-DIRETTIVA:
   Artikolu 1
   Fil-parti A tal-Anness I għad-Direttiva 2009/28/KE, dan li ġej jiddaħħal fit-tabella wara l-entrata għal Franza:

                  “Il-Kroazja

                  12,6  %

                  20  %”.

   Artikolu 2
   1.   L-Istati Membri għandhom jadottaw u jippubblikaw, l-aktar tard sad-data tal-adeżjoni tal-Kroazja mal-Unjoni l-liġijiet, ir-regolamenti u d-dispożizzjonijiet amministrattivi neċessarji biex jikkonformaw ma' din id-Direttiva. Huma għandhom jikkomunikaw minnufih lill-Kummissjoni t-test ta’ dawk id-dispożizzjonijiet.
   Huma għandhom japplikaw dawk id-dispożizzjonijiet mid-data tal-adeżjoni tal-Kroazja mal-Unjoni.
   Meta l-Istati Membri jadottaw dawk il-miżuri, huma għandu jkun fihom referenza għal din id-Direttiva jew ikunu akkumpanjati b'tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif trid issir din ir-referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert b’din id-Direttiva.
   Artikolu 3
   Din id-Direttiva għandha tidħol fis-seħħ soġġetta għal u mid-data tad-dħul fis-seħħ tat-Trattat tal-Adeżjoni tal-Kroazja.
   Artikolu 4
   Din id-Direttiva hija indirizzata lill-Istati Membri.

      Magħmul fi Brussell, it-13 ta’ Mejju 2013.

            Għall-Kunsill

            Il-President

         S. COVENEY

      (1)  ĠU L 140, 5.6.2009, p. 16.


title: Id-Direttiva tal-Kummissjoni tat-12 ta’ Ġunju 1974 li tadotta għall-progress tekniku d-Direttiva tal-Kunsill tas-26 ta’ Lulju 1971 dwar l-approssimazzjoni tal-liġijiet ta’ l-Istati Membri fir-rigward ta’ meters tal-volum tal-gass.

text:
Avviż Legali Importanti

|

31974L0331

Official Journal L 189 , 12/07/1974 P. 0009 - 0010 Finnish special edition: Chapter 13 Volume 4 P. 0028  Greek special edition: Chapter 13 Volume 2 P. 0258  Swedish special edition: Chapter 13 Volume 4 P. 0028  Spanish special edition: Chapter 13 Volume 3 P. 0247  Portuguese special edition Chapter 13 Volume 3 P. 0247

		Id-Direttiva tal-Kummissjonitat-12 ta’ Ġunju 1974li tadotta għall-progress tekniku d-Direttiva tal-Kunsill tas-26 ta’ Lulju 1971 dwar l-approssimazzjoni tal-liġijiet ta’ l-Istati Membri fir-rigward ta’ meters tal-volum tal-gass.(74/331/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea;Wara li kkunsidrat id-Direttiva tal-Kunsill Nru 71/316/KEE [1] tas-26 ta’ Lulju 1971 dwar l-approssimazzjoni tal-liġijiet ta’ l-Istati Membri fir-rigward ta’ disposizzjonijiet komuni għall- istrumenti ta’ kejl u għall-metodi ta’ kontroll metroloġiku, kif emendata bl-Att anness mat-Trattat [2] dwar l-adeżjoni ta’ Stati Membri ġodda mal-Komunità Ekonomika Ewropea u mal-Komunità Ewropea ta’ l-Enerġija Atomika, iffirmat fi Brussel fit-22 ta’ Jannar 1972, u b'mod partikolari l-Artikoli 17, 18 u 19 tiegħu;Wara li kkunsidrat id-Direttiva tal-Kunsill Nru 71/318/KEE [3] tas-26 ta’ Lulju 1971 dwar l-approssimazzjoni tal-liġijiet ta’ l-Istati Membri dwar il-meters tal-volum tal-gass;Billi, l-element tat-test ta’ meter tal-volum tal-gass għandu jippermetti qari foto-elettriku tan-numru ta’ dawriet magħmul minn dak l-element, b’konsiderazzjoni ta’ l-evoluzzjoni teknika f’dan il-qasam.Billi, il-metodu issuġġerit mir-Renju Unit għat-twettieq tal-verifika inizjali tal-KEE għal meters tal-volum ta' gass jista' jiġi meqjus li huwa simili għal dak stabbilit bid-Direttiva tal-Kunsill Nru 71/318/KEE, jekk dak il-metodu jitwettaq b’marġini ta’ ċirkolazzjoni ta’ 0.3 Qmin fl-applikazzjoni ta' l-iżball massimu permissibli ta’ 10%, waqt li tittieħed konsiderazzjoni kif jixraq tal-progress tekniku u jekk ikun hemm bżonn, tiġi emendata d-Direttiva;Billi, il-kumplament ta’ l-emendi huma mfasslin fuq il-gwida li hija parti mill-Att imsemmi fuq;Billi l-miżuri li għalihom hemm provdut f’din id-Direttiva huma bi qbil ma' l-Opinjoni tal-Kumitat dwar l-adattazzjoni għall-progress tekniku tad-Direttivi maħsubin għall-eliminazzjoni ta’ ostakoli tekniċi għall-kummerċ fis-settur ta' strumenti ta’ kejl,ADOTTAT DIN ID-DIRETTIVA:Artikolu 1Fl-Anness tad-Direttiva tal-Kunsill Nru 71/318/KEE tas-26 ta’ Lulju 1971, it-test ta’ punti 5.2.4 tal-Kapitolu I.B; 4.3, 7.2.6 u 8.1 tal-Kapitolu II, kif ukoll it-tabella ta’ punt 2.1 u punt 7.1 (b) tal-Kapitolu III huma emendati b’dawk li jidhru fl-Anness għal din id-Direttiva.Artikolu 21. L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi meħtieġa biex ikunu konformi mad-Direttiva fi żmien 12 il-xhar min-notifikazjoni tagħha, u għandhom jinfurmaw minnufih lill-Kummissjoni b'dan.2. L-Istati Membri għandhom jiżguraw li t-test tad-disposizzjonijiet tal-liġi nazzjonali li huma jadottaw fil-qasam kopert b’din id-Direttiva jiġu kkomunikati lill-Kummissjoni.Artikolu 3Din id-Direttiva hija indirizzata lill-Istati Membri.Magħmula fi Brussel, it-12 ta’ Ġunju 1974.Għall-KummissjoniIl-PresidentFrançois-Xavier Ortoli[1] ĠU Nru L 202, 6.9.1971, p. 1.[2] ĠU Nru L 73, 27.3.1972, p. 14.[3] ĠU Nru L 202, 6.9.1971, p. 21--------------------------------------------------ANNESS1. "Il-werrej jew il-marka ta’ referenza għandhom ikunu rqaq biżżejjed li jippermettu qari ċert u b'mod faċli.L-element tat-test jista' jkollu marka ta’ referenza li tkun tista' titneħħa u għandu jkun ta’ daqs biżżejjed li jippermetti scanning foto-elettriku. Il-marka ta’ referenza m’għandhiex tgħatti l-gradwazzjoni; jekk meħtieġ, din tista' tissostitwixxi l-figura 0. Din ma għandhiex tinterferixxi mal-preċiżjoni tal-qari."2. Dan li ġej għandu jiġi mdaħħal wara t-tabella fil-paragrafu 4.3 tal-Kapitolu II ta’ l-Anness: "Il-volum ta’ arja li għandu jiġi mkejjel jista' jkun mibdul bil-volum li jikkorrispondi bejn wieħed u ieħor man-numru kollu ta’ dawriet fl-element tat-test."3. "7.2.6. Wara t-test ta’ reżistenza, il-meters (bl-eċċezzjoni, l-aktar, ta’ wieħed minnhom jekk it-testijiet huma mwettqa fuq minimu ta’ tliet meters) għandhom jissodisfaw il-ħtiġiet li ġejjin:(a) matul il-medda ta’ ċirkolazzjoni, id-differenza bejn l-iżbalji massimi u minimi bħala funzjoni taċ-ċirkolazzjoni Q ma għandhiex tkun aktar minn valur ta’ 4% għal kull meter;(b) il-valuri ta’ l-iżbalji ma għandhomx ikunu differenti b’aktar minn 1,5% tal-valuri korrispondenti tal-bidu;Għar-rata Qmin dan l-iżball japplika biss għal varjazzjonijiet fis-sens negattiv;(ċ) il-waqa' mekkanika fil-pressjoni ma għandhiex tkun żdiedet b’aktar minn 20 N/m 2 (0,2 millibars)."4. "8.1. Testijiet tal-preċiżjoniMeter ikun meqjus li jissodisfa l-ħtiġijiet li jikkonċernaw l-iżbalji massimi permissibli jekk dawn il-ħtiġiet jiġu sodisfatti f’dawn ir-rati ta’ ċirkolazzjoni:(a) f'rata ta’ ċirkolazzjoni Qmin;(b) f'rata ta’ ċirkolazzjoni fl-ordni ta’ 1/5 Qmax;(ċ) f'rata ta’ ċirkolazzjoni ta’ Qmax.Jekk l-eżaminazzjoni tkun imwettqa taħt kondizzjonijiet differenti, il-garanziji għandhom ikunu għallinqas ugwali għal dawk miksubin mit-testijiet imsemmija hawn fuq."5. It-tabella tal- punt 2.1 tal-Kapitolu III, hija mibdula bit-tabella li ġejja:G | Q max m3/h | Medda ta’ kapaċitajiet |Żgħira | Medja | Kbira |Qmin m2/h | Qmin m2/h | Qmin m2/h |25 | 40 | 8 | 4 | 2 |40 | 65 | 13 | 6 | 3 |65 | 100 | 20 | 10 | 5 |100 | 160 | 32 | 16 | 8 |160 | 250 | 50 | 25 | 13 |250 | 400 | 80 | 40 | 20 |400 | 650 | 130 | 65 | 32 |650 | 1000 | 200 | 100 | 50 |1000 | 1600 | 320 | 160 | 80 |6. "(b) għal meters tat-turbini:Qmin - 1,5 Qmin - 2,5 Qmin - 0,25 Qmax - 0,5 Qmax u Qmax."--------------------------------------------------


title: Id-Direttiva tal-Kummissjoni 2000/21/KE tal-25 ta' April 2000 li tikkonċerna l-lista ta' leġislazzjoni Komunitarja msemmija fil-ħames inċiż ta' l-Artikolu 13(1) tad-Direttiva tal-Kunsill 67/548/KEETest b'relevanza għaż-ŻEE.

text:
Avviż Legali Importanti

|

32000L0021

Official Journal L 103 , 28/04/2000 P. 0070 - 0071

		Id-Direttiva tal-Kummissjoni 2000/21/KEtal-25 ta' April 2000li tikkonċerna l-lista ta' leġislazzjoni Komunitarja msemmija fil-ħames inċiż ta' l-Artikolu 13(1) tad-Direttiva tal-Kunsill 67/548/KEE(Test b'relevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabilixxi l-Komunità Ewropea,Wara li kkunsidrat id-Direttiva tal-Kunsill 67/548/KEE tas-27 ta' Ġunju 1988 dwar l-approssimazzjoni tal-liġijiet, ir-regolamenti u d-disposizzjonijiet amministrattivi li għandhom x'jaqsmu mall-klassifikazzjoni, l-imballaġġ u t-tikkettjar ta' sustanzi perikolużi [1], kif l-aħħar emendata bid-Direttiva tal-Parlament Ewropew u tal-Kunsill 1999/33/KEE [2], u b'mod partikolari l-Artikolu 13(1) tagħha,Billi:(1) L-Artikolu 13(1) tad-Direttiva 67/548/KEE teżenta ċerti sustanzi mid-disposizzjonijiet ta' l-Artikoli 7, 8, 14 u 15 ta' l-imsemmija Direttiva, li jirreferu għan-notifika. Aktar speċifikament, il-ħames inċiż ta' l-Artikolu 13(1) jeżenta sustanzi li huma għal użu esklużiv f'setturi oħra ta' prodott li għalihom jeżistu notifika tal-Komunità jew proċeduri ta' approvazzjoni u li għalihom il-ħtiġiet għas-sottomissjoni tad-data huma ekwivalenti għal dawk stabbiliti fid-Direttiva 67/548/KEE. Għalhekk, il-Kummissjoni hija meħtieġa tistabbilixxi lista ta' dawk il-biċċiet ta' leġislazzjoni Komunitarja li jikkontjenu din in-notifika jew approvazzjoni ta' proċeduri. Il-lista għandha tiġi rieżaminata perjodikament u, kif neċessarju, riveduta.(2) Id-Direttiva tal-Kunsill 91/414/KEE tal-15 ta' Lulju 1991 li tikkonċerna t-tqegħid ta' prodotti għall-protezzjoni tal-pjanti fis-suq [3], kif l-aħħar emendata bid-Direttiva tal-Kummissjoni 1999/80/KE [4], tipprovdi għall-inklużjoni ta' sustanzi attivi fl-Anness I tagħha bħala prerekwiżit għall-awtorizzazzjoni tal-prodotti imsemmija qabel it-tqegħid tagħhom fis-suq. Id-Direttiva tal-Kummissjoni 93/90/KEE tad-29 ta' Ottubru 1993 li tikkonċerna l-lista ta' sustanzi msemmija fl-Artikolu 13(1) il-ħames inċiż tad-Direttiva tal-Kunsill 67/548/KEE [5] tkopri biss sustanzi attivi għall-inklużjoni fl-Anness I tad-Direttiva 91/414/KEE, li tikkonċerna t-tqegħid fis-suq. Sustanzi attivi li għandhom jiġu awtorizzati għal skopijiet oħra, inkluża r-riċerka u l-iżvilupp skond l-Artikolu 22 tad-Direttiva 91/414/KEE, għandhom ukoll ikunu koperti sabiex jikkonfinaw il-proċeduri ta' awtorizzazzjoni għal dawn is-sustanzi biss għall-għan tad-Direttiva 91/414/KEE.(3) Sustanzi esklużivament użati bħala sustanzi attivi ta' prodotti bioċidali skond id-Direttiva 98/8/KE tal-Parlament Ewropew u tal-Kunsill tas-16 ta' Frar 1998 li tikkonċerna it-tqegħid ta' prodotti bioċidali fis-suq [6], jaqgħu taħt il-ħames inċiż ta' l-Artikolu 13(1) tad-Direttiva 67/548/KEE u għandhom għalhekk jiġu eżentati, inkluż għall-iskop ta' riċerka u żvilupp, sabiex jiġu konfinati l-proċeduri ta' awtorizzazzjoni għal dawk is-sustanzi biss għall-iskop tad-Direttiva 98/8/KE.(4) Id-Direttiva 93/90/KEE għandha titħassar.(5) Id-disposizzjonijiet ta' din id-Direttiva huma skond l-opinjoni tal-Kumitat dwar l-Adattament għall-Progress Tekniku tad-Direttivi għall-Eliminazzjoni ta' Barrieri Tekniċi fil-Kummerċ ta' Sustanzi u Preparazzjonijiet Perikolużi,ADOTTAT DIN ID-DIRETTIVA:Artikolu 1Il-lista ta' leġislazzjoni Komunitarja li tikkonċerna is-setturi ta' prodotti li għalihom jeżistu notifika Komunitarja jew proċeduri ta' approvazzjoni, u li għalihom il-ħtiġiet għas-sottomissjoni ta' data għall-kategoriji ta' sustanzi identifikati fil-lista huma ekwivalenti għal dawk stabbiliti fid-Direttiva 67/548/KEE, tinstab fl-Anness ma' din id-Direttiva.Artikolu 2Id-Direttiva 93/90/KEE hija hawnhekk imħassra.Artikolu 31. L-Istati Membri għandhom jadottaw u jippubblikaw id-disposizzjonijiet neċessarji sabiex jikkonformaw ma' din id-Direttiva sa l-1 ta' April 2001 u għandhom minnufih jinfurmaw lill-Kummissjoni bihom.2. Meta l-Istati Membri jaddottaw dawn id-disposizzjonijiet, għandu jkollhom referenza għal din id-Direttiva jew ikollhom magħhom din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.Artikolu 4Din id-Direttiva hija indirizzata lill-Istati Membri kollha.Magħmula fi Brussel, fil-25 ta' April 2000.Għall-KummissjoniMargot WallströmMembru tal-Kummissjoni[1] ĠU C 196, tas-16.8.1967, p. 1.[2] ĠU L 199, tat-30.7.1999, p. 57.[3] ĠU L 230, tad-19.8.1991, p. 1.[4] ĠU L 210, ta' l-10.8.1999, p. 13.[5] ĠU L 277, ta' l-10.11.1993, p. 33.[6] ĠU L 123, ta' l-24.4.1998, p. 1.--------------------------------------------------ANNESSLeġislazzjoni Komunitarja li tikkonċerna setturi ta' prodott li għalihom jeżistu notifika Komunitarja jew proċeduri ta' approvazzjoni u li għalihom il-ħtiġiet għas-sottomissjoni ta' data għall-kategoriji ta' sustanzi identifikati huma ekwivalenti għal dawk stabbiliti fl-Artikoli 7, 8, 14 u 15 tad-Direttiva 67/548/KEE1. Id-Direttiva tal-Kunsill 91/414/KEE tal-15 ta' Lulju 1991 li tikkonċerna t-tqegħid fis-suq ta' prodotti għall-protezzjoni tal-pjanti.2. Id-Direttiva 98/8/KE tal-Parlament Ewropew u tal-Kummissjoni tas-16 ta' Frar 1998 li tikkonċerna t-tqegħid fis-suq ta' prodotti bioċidali.Għal sustanzi għal użu esklużiv bħala sustanzi attivi ta' prodotti għall-protezzjoni tal-pjanti u/jew prodotti bioċidali.--------------------------------------------------


title: Id-Direttiva tal-Kunsill 2003/117/KE tal-5 ta’ Diċembru 2003 li temenda d-Direttivi 92/79/KEE u 92/80/KEE, sabiex tawtorizza lir-Repubblika Franċiża li ttawwal l-applikazzjoni tar-rati l-baxxi tad-dazju tas-sisa fuq il-prodotti tat-tabakk rilaxxati għall-konsum f’Korsika

text:
Avviż Legali Importanti

|

32003L0117

Official Journal L 333 , 20/12/2003 P. 0049 - 0050

		Id-Direttiva tal-Kunsill 2003/117/KEtal-5 ta’ Diċembru 2003li temenda d-Direttivi 92/79/KEE u 92/80/KEE, sabiex tawtorizza lir-Repubblika Franċiża li ttawwal l-applikazzjoni tar-rati l-baxxi tad-dazju tas-sisa fuq il-prodotti tat-tabakk rilaxxati għall-konsum f’KorsikaIL-KUNSILL TA’ L-UNJONI EWROPEA,Wara li kunsidra t-Trattat li jistabbixxi l-Komunità Ewropea, u partikolarment l-Artikolu 93 tiegħu,Wara li kunsidra l-proposta mill-Kummissjoni,Wara li kunsidra l-opinjoni tal-Parlament Ewropew [1],Wara li kunsidra l-opinjoni tal-Kumitat Ekonomiku u Soċjali Ewropew [2]B’segwiment tal-konsultazzjonijiet tal-Kumitat tar-Reġjuni,Billi:(1) Bid-dispożizzjonijiet tad-Direttiva tal-Kunsill 92/79/KEE tad-19 ta’ Ottubru 1992 dwar l-approssimazzjoni tat-taxxi fuq is-sigaretti [3] u tad-Direttiva tal-Kunsill 92/80/KEE tad-19 ta’ Ottubru 1992 dwar l-approsimazzjoni tat-taxxi fuq tabakk maħdum apparti milli s-sigaretti [4] Franza kienet awtorizzata li tibqa tapplika sal-31 ta’ Diċembru 2003 l-istess rati għas-sigarretti u l-prodotti tat-tabakk mibjugħa f’Korsika bħal dawk fis-seħħ fil-31 ta’ Diċembru 1997.(2) Billi kien meqjus li aktar żmien huwa meħtieġ sabiex it-taxxi applikati f’Korsika fuq tabakk maħdum jinġiebu bi dritt mat-taxxi applikabbli fl-art ewlenija, Franza talbet, partikolarment, f’memorandum bid-data tas-26 ta’ ta’ Lulju 2000 li jisħaq għal rikonoxximent tal-pożizzjoni speċjali ta’ Korsika bħala gżira fi ħdan l-Unjoni Ewropea ("Pour une reconnaissance de la spécificité insulaire de la Corse dans l’Union européenne"), awtorizzazzjoni sabiex tittawwal sal-31 ta’ Diċembru 2009 l-applikazzjoni ta’ ċerti regoli tat-taxxa li jgħatu deroga mill-ħtiġiet tal-Komunità f’dak li jirrigwardja t-tassazzjoni fuq il-prodotti tat-tabakk.(3) L-attività ekonomika marbuta mat-tabakk manifatturat tgħin fl-ekonomija u l-ekwilibriju soċjali f’Korsika. Dan huwa minħabba li l-imsemmija attività tipprovdi l-għixien ta’ xi 350 bejjiegħ li jimpjegaw madwar l-istess numru ta’ ħaddiema bil-paga. Proporzjoni ferm kbira ta’ dawn il-ħwienet bl-imnut huma fiż-żoni muntanjużi ta’ popolazzjoni ferm imxerrda fejn huma jipprovdu s-servizz fl-inħawi u b’hekk jgħinu indirettament sabiex iżommu l-popolazzjoni milli tħalli dawk l-inħawi.(4) Resqien immedjat u sħiħ mar-regoli tat-taxxa tat-tabakk fl-art ewlenija Franċiża jkun joħloq depressjoni fl-attività ekonomika marbuta mat-tabakk manifatturat li f’Korsika, preżentament, jipprovdi dawn l-impiegi msemmija hawn fuq.(5) Għalhekk, sabiex tkun evitata ħsara għall-ekonomija u l-ekwilibriju tal-ġżira, huwa kemm essenzali u wkoll ġustifikabbli li tkun mogħtija deroga b’effett mill-1 ta’ Jannar 2003 sal-31 ta’ Diċembru 2009, li permezz tagħha Franza tista tapplika rata tad-dazju tas-sisa li tkun aktar baxxa mir-rata nazzjonali fuq is-sigarretti u t-tabakk l-ieħor manifatturat rilaxxat għall-konsum f’Korsika.(6) Sat-tmiem ta’ dan il-perijodu ta’ deroga, r-regoli tat-taxxi għal tabakk manifatturat rilaxxat għall-kunsum f’Korsika għandu jkun miġjub kompletament bi dritt ir-regoli ma l-art ewlenija Franċiża. B’danakollu, tibdil għall-għarrieda għandu jkun evitat u għandu għalhekk ikun hemm żieda intermedja fid-dazju tas-sisa preżentament imposta fuq is-sigaretti f’Korsika.(7) Sabiex ikunu evitati xi intoppi fil-funzjonament sewwa tas-suq intern, il-volum tas-sigaretti eliġibbli għal din il-miżura ta’ deroga għandu jkun limitat għal kwota annwali ta’ 1200 tunnellata.(8) Id-Direttivi 92/79/KEE u 92/80/KEE għandhom ikunu emendati kif xierqa,ADOTTA DIN ID-DIRETTIVA:Artikolu 1L-Artikolu 3(4) tad-Direttiva 92/79/KEE huwa mibdul b’dan li ġej:"4. B’deroga mill-Artikolu 2, mill-1 ta’ Jannar 2003 sal-31 ta’ Diċembru 2009, ir-Repubblika Franċiża tista tibqa tapplika rata mnaqqsa tad-dazju tas-sisa fuq is-sigaretti rilaxxati għall-konsum f’Korsika. Din ir-rata għandha tkun tapplika biss għal kwota annwali ta’ 1200 tunnellata.Mill-1 ta’ Jannar 2003 sal-31 ta’ Diċembru 2007 ir-rata mnaqqsa għandha tkun egwali għal mill-anqas 35 % tal-prezz tas-sigarretti fil-kategorija tal-prezz l-aktar mitlub f’Korsika.Mill-1 ta’ Jannar 2008 sal-31 ta’ Diċembru 2009 ir-rata mnaqqsa għandha tkun egwali għal mill-anqas 44 % tal-prezz tas-sigarretti fil-kategorija tal-prezz l-aktar mitlub f’Korsika."Artikolu 2L-Artikolu 3(4) tad-Direttiva 92/80/KEE huwa mibdul b’dan li ġej:"4. B’deroga mill-Artikolu 3(1), mill-1 ta’ Jannar 2003 sal-31 ta’ Diċembru 2009, ir-Repubblika Franċiża tista tibqa tapplika rata mnaqqsa ta’ dazju tas-sisa fuq it-tabakk manifatturat apparti minn sigaretti rilaxxat għall-konsum f’Korsika. Ir-rata mnaqqsa għandha tkun:(a) għas-sigarri u s-sigarrilli, mill-anqas 10 % tal-prezz tal-bejgħ bl-imnut, inklużi t-taxxi kollha, kif imponuta f’Korsika;(b) għal tabakk maqtugħ fil-fin intiż għall-irrumblar tas-sigaretti, mill-anqas 25 % tal-prezz tal-bejgħ bl-imnut, inklużi t-taxxi kollha, kif imponuti f’Korsika;(ċ) għat-tabakk l-ieħor tat-tipjip, mill-anqas 22 % tal-prezz tal-bejgħ bl-imnut, inklużi t-taxxi kollha, kif imponuti f’Korsika."Artikolu 3L-Istati Membru għandhom idaħħlu fis-seħħ il-liġijiet, ir-regolamenti u d-dispożizzjonijiet amministrativi meħtieġa sabiex ikunu konformi ma’ din id-Direttiva qabel l-1 ta’ Jannar 2004. Għandhom minnufih jgħarrfu bihom lill-Kummissjoni.Meta L-Istati Membri jaddottaw dawn il-miżuri, dawn għandhom ikollhom referenza għal din id-Direttiva jew għandhom ikunu akkumpanjati b’referenza bħal dik fl-okkażjoni tal-pubblikazzjoni uffiċjali tagħhom. Il-metodi ta’ kif issir din ir-referenza għandhom ikunu stabbiliti mill-Istati Membri.Artikolu 4Din id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta’ l-Unjoni Ewropea.Artikolu 5Din id-Direttiva hija indirizzata lill-Istati Membri.Magħmulha fi Brussel, fil-5 ta’ Diċembru 2003.Għall-KunsillIl-PresidentP. lunardi[1] Opinjoni tal-21 ta’ Ottubru 2003 (għadha mhix ippublikata fil-Ġurnal Uffiċjali).[2] ĠU C 234, tat-30.9.2003, p. 49.[3] ĠU L 316, tal-31.10.1992, p. 8. Id-Direttiva kif l-aħħar emendata bid-Direttiva 2002/10/KE (ĠU L 46, tas-16.2.2002, p. 26).[4] ĠU L 316, tal-31.10.1992, p. 10; id-Direttiva kif l-aħħar emendata bid-Direttiva 2002/10/KE.--------------------------------------------------